/* KUMM/2010/0658 finali - NLE 2010/0324 */ Proposta għal REGOLAMENT TAL-KUNSILL li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet tal-UE u, għal bastimenti tal-UE, f’ċerti ilmijiet mhux tal-UE





[pic] | IL-KUMMISSJONI EWROPEA | Brussel 10.11.2010 KUMM(2010) 658 finali 2010/0324 (NLE) Proposta għal REGOLAMENT TAL-KUNSILL li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet tal-UE u, għal bastimenti tal-UE, f’ċerti ilmijiet mhux tal-UE MEMORANDUM TA’ SPJEGAZZJONI 1. Kuntest tal-proposta | Ir-raġunijiet u l-għanijiet tal-proposta Kull sena, il-Kunsill tal-Ministri huwa marbut sabiex jieħu deċiżjoni dwar l-opportunitajiet tas-sajd għall-istokkijiet fl-Atlantiku, fil-Baħar tat-Tramuntana u fis-sajd internazzjonali li jipparteċipaw fihom il-bastimenti tal-UE. Dan huwa r-regolament ewlieni tal-opportunitajiet tas-sajd skont l-għadd tal-istokkijiet regolati. Flimkien mar-regolamenti li jiffissaw l-opportunitajiet tas-sajd għall-Baħar Baltiku, għall-Baħar l-Iswed u għall-istokkijiet tal-baħar fond (dawn tal-aħħar joħorġu kull sentejn), dawn ir-regolamenti jillimitaw il-ħsad tal-istokkijiet għal-livelli li għandhom ikunu konsistenti mal-għanijiet ġenerali tal-Politika Komuni tas-Sajd. F’dan ir-rigward, ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd [tas-Sajd][1] jistabbilixxi l-għanijiet għall-proposti annwali għal-limitazzjonijiet tal-isforz tal-qbid u tas-sajd biex ikun żgurat li s-sajd tal-UE jkun sostenibbli fuq il-livell ekoloġiku, ekonomiku u soċjali. L-opportunitajiet tas-sajd li huma ffissati f'dawn ir-regolamenti jirriflettu l-grad ta’ suċċess tal-Politika fit-totalità tagħha. Il-firxa ta’ strumenti utilizzati mill-Unjoni sabiex jintlaħqu l-għanijiet tal-Politika għandhom, flimkien, jaħdmu biex jiżguraw li l-bażi tar-riżorsi tas-sajd Ewropew hija sfruttata fil-livell xieraq u ma taqbiżx dan il-livell. Dik il-ġestjoni mhijiex biss ir-riżultat tal-limitazzjoni fuq l-opportunitajiet tas-sajd. Il-politika tal-flotta u l-kontroll tal-attivitajiet tas-sajd, biex wieħed isemmi biss żewġ oqsma oħra li fihom il-Politika tiżviluppa miżuri regolatorji, jistgħu jkunu determinanti f'dan ir-rispett. Il-karatteristika ewlenija tal-eżerċizzju annwali tal-opportunitajiet tas-sajd hija fil-fatt iż-żmien qasir li jieħu. Dan huwa essenzjalment dovut għal raġunijiet storiċi, li jirrelataw mal-mod li bih il-PKS tipprovdi għall-qsim tal-ispazju marittimu u tar-riżorsi fih bejn il-flotot nazzjonali tal-UE. Huwa importanti li jinżamm proċess li jiġi mġedded kull sena għal dan il-patt mifrux mal-UE kollha abbażi tal-Politika. Madankollu, dan ma jfixkilx l-introduzzjoni ta’ approċċi ta’ ġestjoni fuq żmien twil. L-Unjoni għamlet progress tajjeb f’dan ir-rigward u bħalissa stokkijiet ewlenija ta’ interess kummerċjali huma suġġetti għal pjanijiet multiannwali ta’ ġestjoni li jridu jkunu konformi magħhom it-TACs u l-limiti tal-isforz. Il-valutazzjoni ġenerali hija li l-pjanijiet multiannwali jaħdmu, peress li ħafna stokkijiet li huma regolati b'dan il-mod jinsabu f'sitwazzjoni aħjar mill-oħrajn. Huwa biss mill-perspettiva fit-tul li, speċjalment fi żminijiet ta’ skarsezza, ir-regolatur jista’ jistenna li jimplimenta politika bis-sens li tagħti lilha nnifisha ċans ġust sabiex tilħaq l-għanijiet tagħha. F’dan il-kuntest, il-Kummissjoni ilha ħames snin li ppubblikat Komunikazzjoni li tanalizza l-istat tas-sitwazzjoni li jridu jirreaġixxu għaliha l-proposti tal-opportunitajiet tas-sajd. Din is-sena, il-Komunikazzjoni mill-Kummissjoni dwar il-Konsultazzjoni dwar l-Opportunitajiet għas-Sajd fl-2011 (COM(2010)241 finali), tinnota xi aħbarijiet tajbin, peress li tjieb l-istat ta' xi stokkijiet. Madankollu, bosta stokkijiet tal-ħut għadhom suġġetti għal parir sabiex il-qabdiet jitnaqqsu għal żero jew għall-aktar livell baxx possibbli. Ħafna stokkijiet jinsabu barra mil-limiti bijoloġiċi sikuri. Minkejja miżuri ta’ konservazzjoni imposti skont il-PKS, hemm wisq stokkijiet li huma f’dawn il-kategoriji vulnerabbli u l-istokkijiet li tjiebu huma ftit wisq. L-analiżi tikkonferma li għandna bżonn insaħħu l-miżuri ta’ konservazzjoni għall-istokkijiet tal-ħut li huma sfruttati żżejjed. Għall-2011, il-parir tal-Kunsill Internazzjonali għall-Esplorazzjoni tal-Baħar (ICES) u l-Kumitat Xjentifiku Tekniku u Ekonomiku tas-Sajd (STECF) għal darb’oħra jenfasizza l-istat fqir ta' ħafna riżorsi tal-ħut fl-ilmijiet tal-UE. Iżda, jinnota titjib f’ċerti stokkijiet importanti bħall-marlozz, il-lingwata u l-petriċi. B’risposta għat-talba tal-Kummissjoni, l-ICES qed tagħti parir dwar strateġija sabiex tintlaħaq ġestjoni li hija konsistenti mal-ogħla rendiment sostenibbli (MSY - Maximum Sustainable Yield) fl-2015. Din hija xi ħaġa li l-Unjoni impenjat ruħha li tagħmel meta qablet mal-konklużjonijiet tas-Samit Dinji dwar l-Iżvilupp Sostenibbli tal-2002 li sar f’Johannesburg kif ukoll mal-Pjan ta' Implimentazzjoni marbut ma' dan. | Il-kuntest ġenerali L-iffissar u l-qsim tal-possibilitajiet tas-sajd jaqgħu esklussivament fil-kompetenza tal-Unjoni. L-obbligi tal-UE dwar l-isfruttar sostenibbli tar-riżorsi akkwatiċi ħajjin jirriżultaw mill-obbligi stipulati fl-Artikolu 2 tar-Regolament (KE) Nru 2371/2002. L-opportunitajiet tas-sajd deċiżi mill-Unjoni dwar l-istokkijiet tal-ħut transżonali u tal-ħut li jpassi ħafna għandhom ikunu skont il-ftehimiet internazzjonali, fost oħrajn il-ftehim tal-1995 tan-Nazzjonijiet Uniti dwar il-konservazzjoni u l-ġestjoni tal-istokkijiet tal-ħut transżonali u l-istokkijiet tal-ħut li jpassi ħafna. Din il-proposta timplimenta fil-liġi tal-UE l-miżuri ta' konservazzjoni dwar dawn l-istokkijiet li hemm qbil dwarhom bejn l-Unjoni u l-kontrapartijiet internazzjonali tagħha, meta dawn jissarrfu f’opportunitajiet tas-sajd, kemm jekk ikunu limiti tal-qbid kif ukoll limiti tal-isforz tas-sajd. Għall-istokkijiet li l-ġestjoni tagħhom hija r-responsabbiltà unika tal-Unjoni, l-opportunitajiet tas-sajd proposti jirriflettu l-parir xjentifiku li ħadet il-Kummissjoni dwar l-istat tal-istokkijiet. Abbażi ta' dan, jiġu determinati l-limiti tal-qbid konformi mal-pjanijiet multiannwali ta' ġestjoni. Għall-istokkijiet li mhumiex koperti minn dawn il-pjanijiet, it-TACs proposti jirriflettu l-parir xjentifiku kif mogħti fil-Komunikazzjoni COM(2010)241 finali. Fil-fatt, il-Komunikazzjoni tagħti għadd ta’ risposti ta’ ġestjoni meqjusa xierqa għal kull wieħed mix-xenarji varji li jistgħu joħorġu mill-parir xjentifiku, skont l-istatus tal-istokk (minn "sfruttat b’mod sostenibbli" għal "stat eżawrit") jew skont ix-xejriet osservati jekk id-dejta disponibbli ma tippermettix valutazzjoni preċiża. L-istokkijiet huma mpoġġija f’kategoriji. Wara jingħataw regoli għal kull kategorija biex ikunu determinati l-limiti tal-qbid/tal-isforz li għandhom japplikaw. Il-parir xjentifiku huwa essenzjalemnt dipendenti fuq id-dejta. L-uniċi stokkijiet li jistgħu jiġu vvalutati huma dawk li għandhom dejta biżżejjed u li hija affidabbli. B’hekk jiġu prodotti stimi tad-daqs tal-istokkijiet, kif ukoll jitbassar kif dawn se jirreaġixxu għal xenarji varji ta’ sfruttar (dan huwa riferit bħala "tabelli tal-alternattivi tal-qbid"). Din is-sitwazzjoni teżisti biss għal għadd ta' stokkijiet regolati. Għall-bqija tal-istokkijiet, il-ġestjoni trid tiġi bbażata fuq ix-xejriet osservati li joħorġu minn indikaturi bħall-qbid irrappurtat, li jistgħu jkunu ftit jew wisq affidabbli. F'ċerti każijiet, in-nuqqas ta' dejta affidabbli twaqqaf lix-xjentisti milli jagħtu parir anke fuq ix-xejriet. F’dawn il-każijiet kollha, il-Kunsill għandu jiddeċiedi dwar l-opportunitajiet tas-sajd abbażi tal-Approċċ ta’ Prekawzjoni, u b’hekk jimplimenta miżuri ta’ konservazzjoni. Xi drabi, dan l-approċċ huw diffiċli biex jiġi segwit meta jitqiesu l-interessi varji involuti. Madankollu, il-Kummissjoni hija marbuta li tagħmel proposti skont dan il-prinċipju. B'mod partikolari, huwa essenzjali li r-regola tiġi applikata b'mod strett biex ma jkun hemm l-ebda żieda fil-pressjoni tas-sajd sakemm il-parir xjentifiku jindika li dan huwa possibbli mingħajr ma ssir ħsara lill-istokk ikkonċernat. | Id-dispożizzjonijiet eżistenti fil-qasam tal-proposta Id-dispożizzjonijiet eżistenti fil-qasam tal-proposta huma applikabbli sal-31 ta' Diċembru 2010, bl-eċċezzjoni ta' ċerti limiti tal-isforz li huma applikabbli sal-31 ta' Jannar 2011. | Il-konsistenza ma’ politiki u għanijiet oħra tal-Unjoni Il-miżuri proposti huma mfassla skont l-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli. | 2. Il-konsultazzjoni mal-partijiet interessati u l-valutazzjoni tal-impatt | Il-konsultazzjoni mal-partijiet interessati | Metodi ta’ konsultazzjoni, setturi ewlenin fil-mira u profil ġenerali ta’ dawk li wieġbu Il-proposta tqis il-konsultazzjonijiet li saru mal-Kumitat Konsultattiv dwar is-Sajd u l-Akkwakultura (l-'ACFA' huwa magħmul minn rappreżentanti minn organizzazzjonijiet professjonali li jirrappreżentaw is-settur tal-produzzjoni, l-industrija tal-ipproċessar u l-kummerċ fil-prodotti tas-sajd u tal-akkwakultura kif ukoll organizzazzjonijiet mhux professjonali li jirrappreżentaw l-interessi tal-konsumaturi, l-ambjent u dawk marbuta mal-iżvilupp) u mal-Kunsilli Konsultattivi Reġjonali (RACs) li għandhom interess fis-sajd ikkonċernat mill-proposta. Dawn il-konsultazzjonijiet seħħew abbażi tal-Komunikazzjoni mill-Kummissjoni lill-Kunsill u lill-Parlament Ewropew dwar it-titjib fil-konsultazzjoni dwar il-ġestjoni tas-sajd Komunitarju (COM(2006)246 finali), li tistabbilixxi l-prinċipji għall-hekk imsejjaħ proċess ta’ antiċipazzjoni (front-loading). F’dan il-qafas, il-Kummissjoni żviluppat erba’ dokumenti ta’ konsultazzjoni dwar suġġetti speċifiċi rilevanti għal din il-proposta, jiġifieri: Il-ġestjoni strutturata spazjalment tan-Nephrops fiż-Żona VII; Is-separazzjoni taż-żoni tat-TAC għall-Barbun tat-Tbajja’ fiż-Żoni VIId u VIIe; Il-ġestjoni tal-Isforz fiż-Żona VIIfg: Approċċ Ekosistemiku; Id-deċiżjonijiet ta’ ġestjoni li jindirizzaw l-inċertezzi fl-istokkijiet tal-kategorija 11. L-ewwel żewġ dokumenti jiddiskutu l-aġġustamenti tekniċi għall-implimentazzjoni spazjali tal-limiti tal-qbid u l-kalkoli meħtieġa biex l-ishma tal-kwota tal-Istati Membri jiġu allinjati skont dawn. It-tielet dokument jiddiskuti l-introduzzjoni ta’ limiti tal-isforz bħala risposta għall-parir ġenerali dwar l-istokkijiet tal-Baħar Ċeltiku biex jiġu ffriżati jew jitnaqqas l-isforz tas-sajd. L-aħħar dokument jiddiskuti approċċ possibbli lejn it-teħid ta’ deċiżjonijiet dwar stokkijiet li x-xjentisti mhumiex f'pożizzjoni li jagħtu parir dwarhom minħabba nuqqas ta’ dejta xierqa, u qed jiġi diskuss bil-ħsieb li jkun hemm proposta għall-2012. Dan minħabba li l-implimentazzjoni tal-approċċ propost għandha l-ewwel titwettaq fi ħdan il-proċess tal-parir xjentifiku fl-ewwel nofs tas-sena 2011. Dawn id-dokumenti ta' antiċipazzjoni ġew ippreżentati lill-Istati Membri kif ukoll mibgħuta lill-RACs biex tingħatalhom l-opportunità li jagħtu l-opinjoni tagħhom. Il-Kummissjoni organizzat laqgħa konġunta bejn l-ACFA u l-RACs fl-14 ta’ Ottubru. Qabel din il-laqgħa sar seminar miftuħ (bil-parteċipazzjoni tal-Istati Membri, tal-Membri tal-Parlament Ewropew, tal-esperti tas-sajd, tal-partijiet interessati, tal-istampa u tal-pubbliku) fl-14 ta’ Settembru li fih ġew ippreżentati u diskussi r-riżultati tal-parir xjentifiku u l-implikazzjonijiet ewlenin tiegħu. Il-proċess ta’ konsultazzjoni kien ibbażat ukoll fuq il-Komunikazzjoni mill-Kummissjoni dwar il-Konsultazzjoni dwar l-Opportunitajiet għas-Sajd fl-2011 (COM(2010)241 finali) li tistabbilixxi l-opinjonijiet u l-intenzjonijiet tal-Kummissjoni dwar il-proposti tagħha għall-opportunitajiet tas-sajd, sakemm jingħata l-parir xjentifiku dwar l-istat tal-istokkijiet fl-2011. | Sommarju tat-tweġibiet u ta’ kif tqiesu Filwaqt li l-proċess ta antiċipazzjoni jiffoka fuq l-aspetti tekniċi, ir-reazzjoni għall-konsultazzjoni tal-Kummissjoni dwar l-opportunitajiet tas-sajd tirrifletti l-opinjonijiet tal-Istati Membri u tal-Partijiet Interessati dwar l-evalwazzjoni mwettqa mill-Kummissjoni tal-istat tar-riżorsi u kif tista' tiġi żgurata reazzjoni xierqa ta' ġestjoni. F’dan ir-rigward, erba’ Stati Membri u 4 korpi ta’ konsultazzjoni Reġjonali taw ir-reazzjonijiet tagħhom dwar il-Komunikazzjoni tal-Kummissjoni. Il-punti magħmula minn kull RAC li wieġeb jistgħu jinġabru fil-qosor kif ġej: RAC tal-Ilmijiet tax-Xlokk: Jappoġġa l-mira tal-MSY u jiddispjaċih li l-Kummissjoni ma bdietx timxi qabel lejn din il-mira. Din il-mira għandha tiġi implimentata fil-kuntest ekosistemiku ta’ sajd imħallat. Madankollu, jiddispjaċih li dan l-approċċ se jirriżulta fi tnaqqis akbar tat-TAC milli kieku sar mod ieħor għall-istokkijiet tal-kategoriji 2 u 3. Dwar id-devoluzzjoni tad-deċiżjonijiet lill-Istati Membri tat-TAC fejn hemm Stat Membru wieħed, l-SWWRAC iqis li għandu jinbeda mekkaniżmu għal konsultazzjoni fis-settur, mhux biss delegazzjoni għall-Istati Membri. Jappoġġa l-pjanijiet multiannwali, imma dawn għandhom jinkludu miżuri tekniċi, limiti tal-kapaċità u tal-isforz, eċċ. u jiżviluppaw f’qafas reġjonali. Jenfasizza l-problema tan-nuqqas ta' informazzjoni xjentifika. Juri dubji dwar id-dejta tal-isforz għall-istokk tal-marlozz tan-Nofsinhar. Jopponi movimenti lejn livelli ta' qbid medji għall-kategoriji 6 u 9. RAC tal-Ilmijiet tal-Majjistral Jinnota l-obbligu leġiżlattiv tal-UE biex tintlaħaq il-mira tal-MSY. Madankollu, fid-dawl tal-inċertezzi xjentifiċi u n-nuqqas ta’ dejta, il-Kummissjoni se jkollha twettaq għażliet lejn in-naħa ta' prekawzjoni tal-medda. L-istess bħall-SWWRAC, l-RAC jibża' li dan se jirriżulta fi tnaqqis akbar tat-TAC meta mqabbel mas-snin ta' qabel għall-istokkijiet tal-kategoriji 2 u 3. Il-membri tal-industrija tal-RAC jirrikonoxxu li huwa impossibbli li ssir valutazzjoni tal-effetti soċjoekonomiċi fuq is-sajjieda kollha tal-proposti tal-2011 magħmula skont il-prinċipju l-ġdid għal kull stokk. Madankollu, jenfasizzaw li valutazzjoni bħal din għandha ssir qabel ma tiġi imposta bidla ta’ sinifikat għoli fid-direzzjoni tal-politika. Fir-rigward tal-ġestjoni tal-Baħar Ċeltiku, l-NWWRAC huwa iktar favorevoli li jkun hemm limitu fuq il-kapaċità tas-sajd aktar milli limitu tal-isforz. Fir-rigward tal-ġestjoni tal-barbun tat-tbajja’ fis-subdiviżjonijiet VIId u VIIe, l-RAC ma jaqbilx mal-qsim propost fit-TAC għal raġunijiet relatati mat-taħlit taż-żewġ stokkijiet, u jemmen li l-Istati Membri involuti f'dan is-sajd huma fl-aħjar pożizzjoni biex jiġġestixxu t-TAC biex jilħqu l-għanijiet ta' sostenibbiltà. L-NWWRAC jipproponi li jkun żviluppat pjan integrat ta’ ġestjoni tas-sajd għas-sajd tal-ksampu fiż-żona VIIa, li għandu jindirizza wkoll il-konservazzjoni tal-merlangu u tal-lingwata, peress li dawn huma essenzjalment qabdiet sekondarji f'dan it-tip ta' sajd. RAC Pelaġiku Jixtieq li kieku l-Kummissjoni ppreżentat stampa aktar pożittiva dwar l-istokkijiet pelaġiċi. Jappoġġa l-qafas tal-ICES dwar l-MSY. Jixtieq li kieku kien hemm rikonoxximent tal-fatt li t-TACs għall-ispeċijiet pelaġiċi qed jiġu ffissati skont il-parir xjentifiku. Ikompli jargumenta favur dejta aħjar. Jixtieq jara pjan fuq żmien twil għall-aringi tal-Punent fil-Baltiku. Jiddispjaċih dwar id-dewmien għall-adozzjoni tal-pjan multiannwali għas-sawrell tal-Punent. Jinnota l-ħtieġa għal proċess biex jiġu analizzati stimi tar-rati tal-mortalità tal-ħut li huma konsistenti mal-MSY (Fmsy). Jiddispjaċih dwar in-nuqqas tal-analiżi soċjali u ekonomika. RAC tal-Baħar tat-Tramuntana Jippreferi approċċ multispeċifiku abbażi tal-ekosistema; Jopponi t-tnaqqis ta’ 25% għall-istokkijiet fil-kategoriji 2 u 10; it-tnaqqis għandu jkun ta’ 15% biss; Minflok ma jkun hemm moviment lejn l-Fmsy f’4 passi ugwali sal-2015, jkun aħjar li tinżamm ftit flessibbiltà; Juri tħassib dwar għadd kbir ta’ stokkijiet li jinsabu f'sitwazzjoni fejn teżisti dejta fqira u jippromwovi l-użu tal-informazzjoni mingħand is-sajjieda; Jafferma li t-tnaqqis kontinwu fl-isforz qed jikkawża r-rimi lura tal-ħut; Jiddispjaċih dwar in-nuqqas tal-analiżi soċjali u ekonomika għad-deċiżjonijiet li jsiru matul is-sena; Jixtieq li kull inizjattiva dwar id-devoluzzjoni tar-responsabbiltajiet tkun tinkludi lill-partijiet interessati; Iżid kjarifika dwar il-limiti massimi tal-isforz għall-ispeċijiet tal-baħar fond, biex jindika li l-limiti massimi huma stabbiliti b’referenza għall-prestazzjoni b’rabta mas-sajd ta’ kull Stat Membru b’mod separat; Jopponi t-tnaqqis għall-istokkijiet tal-"Kategorija 11". * * * Il-partijiet interessati jinsistu fuq il-prinċipju li bih kull tibdil fit-TACs u fil-Kwoti annwali jkun gradwali, biex jiġi minimizzat it-tfixkil tal-attività ekonomika fuq żmien qasir. Kif ħareġ ċar mill-ispjegazzjoni dettaljata tal-proposta ta’ hawn taħt, il-prinċipju ta’ aġġustament gradwali u l-limitu ta’ tibdiliet annwali fil-possibbiltajiet tas-sajd ġew inkorporati fil-proposta, kull fejn dan kien possibbli, mingħajr ma ġiet iddeterjorata l-qagħda tar-riżorsi vulnerabbli. Il-partijiet interessati jirreaġixxu wkoll għall-għan li jinbnew l-istokkijiet mill-ġdid għall-Ogħla Rendiment Sostenibbli skont l-impenn li ttieħed mill-Unjoni fis-Samit Dinji dwar l-Iżvilupp Sostenibbli fl-2002 f'Johannesburg. Huma ġeneralment jaqblu mal-għan, imma jiddispjaċihom li l-iżvilupp ta’ approċċ gradwali biex jintlaħaq dan l-għan fl-2015 jista’ issa jkun ta' piż kbir fuq l-industrija, peress li issa fadal biss 5 snin biex ikun attwat. Huma jistennew li l-aġġustamenti meħtieġa jistgħu jnaqqsu l-aspettattivi tal-qbid tagħhom għall-istokkijiet li jinsabu fi stat mhux ħażin ta' konservazzjoni. Fil-fatt, għal stokkijiet bħal dawn, l-għan tal-MSY jista’ jitlob qabdiet moderati biex jittieħdu l-aqwa benefiċċji mill-istatus aħjar tagħhom, meta mqabbel mal-livelli tal-qbid li l-għan tagħhom huwa sempliċiment li l-istokk jinżamm f’limiti bijoloġiċi sikuri. Għall-istokkijiet fejn hemm bażi teknika biżżejjed biex wieħed jipproċedi 'l quddiem b’din l-istrateġija, l-approċċ li għandu jittieħed ġie ssuġġerit mill-ICES, li fil-fatt jipproponi approċċ abbażi ta’ passi lejn l-MSY imma b’salvagwardji addizzjonali applikati għall-istokkijiet li jinsabu f’livelli baxxi. Jekk wieħed isegwi l-opinjonijiet tal-RACs dwar l-istokkijiet li huma relattivament fi stat tajjeb dan iwassal sabiex jiġi rrinunzjat l-għan ta’ Johannesburg, preċiżament għar-riżorsi li dan iqis bħala l-aktar probabbli. Il-partijiet interessati jaqblu mhux ħażin dwar il-ħtieġa tad-devoluzzjoni tar-responsabbiltà lejn l-industrija. Ir-risposti kollha jenfasizzaw il-ħtieġa ta’ dejta aħjar u jipproponu rwol aktar attiv tal-industrija tas-sajd sabiex tipprovdi din id-dejta lix-xjenzati. Madankollu, id-devoluzzjoni tar-responsabblità tinvolvi li wieħed jassumi l-konsegwenzi fil-każ li jkun hemm nuqqas ta’ azzjoni. Dawn il-konsegwenzi jsiru aktar evidenti bl-evoluzzjoni tal-istat tal-istokkijiet. Jekk din ma titjiebx, l-opportunitajiet tas-sajd iridu jibqgħu baxxi jew saħanistra jkomplu jonqsu. | Il-ġbir u l-użu tal-għarfien espert | Dominji xjentifiċi/ta’ għarfien espert ikkonċernati Il-bijoloġija tas-sajd u l-ekonomiji tas-sajd. | Metodoloġija użata Il-Kummissjoni kkonsultat lill-ICES, korp xjentifiku indipendenti internazzjonali, u organizzat il-laqgħa plenarja tal-STECF. Il-parir tal-ICES huwa bbażat fuq il-qafas ta' parir żviluppat fi ħdan l-ICES u użat skont it-talbiet tal-klijenti tagħhom, fosthom il-Kummissjoni. L-STECF jagħti l-parir tiegħu billi jsegwi termini ta’ referenza li jirċievi mingħand il-Kummissjoni. | Organizzazzjonijiet/Esperti ewlenin ikkonsultati - Il-Kunsill Internazzjonali għall-Esplorazzjoni tal-Baħar (ICES). - Il-Kumitat Xjentifiku, Tekniku u Ekonomiku għas-Sajd (STECF). | Sommarju tal-parir li ngħata u ntuża Għall-ewwel darba fl-2010 l-ICES ta tliet għażliet fil-parir tiegħu, li jikkorrispondu għal: l-implimentazzjoni tal-qafas ta' "Approċċ ta' Prekawzjoni", li huwa pprovdut għall-kontinwità storika; l-applikazzjoni immedjata tal-qafas tal-MSY tal-ICES; l-implimentazzjoni gradwali tal-qafas tal-MSY tal-ICES, li twassal għall-implimentazzjoni sħiħa fl-2015 (skont is-Samit Dinji ta’ Johannesburg). Dawn l-għażliet jingħataw flimkien mal-informazzjoni meħtieġa sabiex jiġu implimentati r-regoli msemmija fil-Komunikazzjoni COM(2010)241 finali, inkluża t-tranżizzjoni gradwali mir-rati attwali tal-mortalità tal-ħut għal rati konsistenti mal-MSY (Fmsy) sal-2015. Skont l-oqsma, l-aktar punti importanti li joħorġu mill-parir li jkun ingħata jistgħu jinġabru fil-qosor kif ġej: Il-Baħar tat-Tramuntana, Skagerrak u Kattegat (iż-żoni tal-ICES IIa (ilmijiet tal-UE), III, IV) Huwa possibbli li jkun hemm żidiet żgħar għall-barbun tat-tbajja’. Jeħtieġ li jkun hemm tnaqqis żgħir għal-lingwata, għall-aringi, għan-Nephrops, għall-haddock, għall-merlangu u għall-pollakkju (saithe). Il-mortalità tas-sajd fost il-merluzz ilha tiżdied mill-2007 u l-istokk għadu taħt il-limitu tal-punt ta’ referenza tal-bijomassa, anke jekk ittieħdu miżuri lejn l-iskansament tar-rimi. Il-qabdiet stmati huma madwar tliet darbiet aktar mill-kwota. L-aringi u l-haddock għadhom qed jiġu mistada b’mod konsistenti mal-MSY. Il-Baħar Gaeliku (iż-żona tal-ICES VI) Is-sajd demersali f’din iż-żona kważi stadu għall–whitefish kollu u issa qed jistrieħu fuq is-sajd għan-Nephrops, il-petriċi u l-megrim. Petriċi Stħarriġiet ġodda juru tnaqqis fl-abbundanza mill-2007 u fil-bijomassa mill-2009. Dan jindika l-ħtieġa li tiġi applikata l-kategorija 7 u tnaqqis ta’ 15% fit-TAC. Il-whitefish għadu problematiku. Minkejja l-miżuri (ikkontestati ħafna) tekniċi ġodda fil-Punent tal-Iskozja, l-għadd ta’ haddock mormi lura xorta kien ta’ 66% fl-2009. Il-haddock għadu ħafna aktar inqas mill-Blim; Il-merlangu wkoll jinsab fi stat ta’ kollass; il-merluzz qed juri żieda żgħira ħafna imma xorta għadu ħafna aktar inqas mill Blim ukoll. Il-parir fuq in-Nephrops huwa għal darb’oħra restrittiv u jimplika tnaqqis ta’ 15%. Hemm bażi fqira ta’ għarfien minħabba rapporti mhux affidabbli dwar il-qbid. Il-pjan tal-merluzz jeħtieġ tnaqqis ieħor ta’ 25% fit-TAC u fl-isforz. Il-Baħar Irlandiż (iż-żona tal-ICES VIIa) Is-sitwazzjoni baqgħet l-istess mis-sena l-oħra: Għad hemm problemi kontinwi dwar ir-rappurtar tal-qbid; M’hemm l-ebda soluzzjoni fid-deher għall-problema tat-tnaqqis tal-merlangu jew tal-lingwata. Il-pjan tal-merluzz jeħtieġ mill-inqas tnaqqis ieħor ta’ 25% fit-TAC u fl-isforz. Is-sajd kollu huwa fi stat ta’ tnaqqis minbarra l-barbun tat-tbajja’ u l-aringi. Hemm il-ħtieġa li tkun ikkunsidrata analiżi fil-fond tas-sajd f’din iż-żona. Il-Baħar Ċeltiku (iż-żona tal-ICES VIIb sa k) L-istat ħażin tal-ksampu fil-Porcupine Bank huwa kkonfermat, imma hemm sinjali ta' inkoraġġiment dwar l-effetti tal-waqfa staġjonali implimentata fl-2010. Ir-rati tar-rimi tal-ksampu huma stmati madwar 20 sa 25%. Il-valutazzjoni u l-parir għal-lingwata fiż-żona VIIe qed jerġgħu jiddaħħlu: il-pjan multiannwali qed jitħaddem mill-ġdid. Żieda fit-TAC tal-petriċi hija possibbli, madankollu dan il-parir ma jqisx iż-żieda li diġà kien hemm qbil dwarha s-sena l-oħra mill-Kunsill. Il-Bajja ta' Biscay u ż-Żona Iberika tal-Atlantiku Jidher li hemm sinjali ta' tnaqqis fl-inċova fl-ilmijiet Iberiċi tal-Punent. Huwa possibbli li jiżdied it-TAC tal-petriċi. L-implimentazzjoni tal-pjan għall-marlozz tan-Nofsinhar ma kienx effettiv: ir-rata tal-mortalità ma naqsitx u t-TACs inqabżu sew. Tnaqqis żgħir fit-TAC għall-megrims. Ksampu: tnaqqis ta’ 10% fiż-żoni VIIIc u IXa; ebda tibdil fiż-żona VIIIab. Jeħtieġ li jkun hemm tnaqqis fit-TAC għal-lingwata fil-Bajja ta’ Biscay. Stokkijiet tal-baħar fond (iż-żoni kollha) Xi indiċi tal-abbundanza juru xejriet ta’ żieda għal-lipp, it-tusk u l-linarda, iżda l-informazzjoni disponibbli ma tippermettix li tinħareġ konklużjoni dwar ix-xejriet fid-daqs tal-istokk. Ix-xjenzati qed ikomplu jagħtu l-parir li l-għodda primarja ta’ ġestjoni għandha tkun ir-restrizzjonijiet fuq l-isforz u li l-miżuri jridu jitkomplew jew jiġu estiżi biex jiġi evitat l-eżawriment ta’ aggregazzjonijiet lokali ta’ ċerti speċijiet (l-orange roughy, il-linarda) | L-STECF jikkonferma, u f’ċerti każijiet jiżviluppa fuq, il-pariri mogħtija mill-ICES. | Mezzi użati sabiex il-parir tal-esperti jsir disponibbli pubblikament Ir-rapporti kollha tal-STECF jinsabu, wara li ġew formalment adottati mill-Kummissjoni, fuq il-websajt tad-DĠ MARE. Ir-rapporti kollha tal-ICES huma disponsibbli fuq il-websajt tiegħu. | Il-valutazzjoni tal-impatt Ir-Regolament dwar l-opportunitajiet tas-sajd ma għadux strument li jippermetti lill-Kunsill biex waħdu jadotta pakketti ta' miżuri, u jrid jillimita lilu nnifsu għall-ambitu stabbilit mill-Artikolu 43(3) tat-TFUE. Għalhekk, huwa adattat tajjeb għal approċċ ta’ ġestjoni skont ir-riżultati. Jekk il-politika, fit-totalità tagħha, taħdem aħjar, l-opportunitajiet tas-sajd annwali jitjiebu. Dan jinkludi, b’mod notevoli, il-ġestjoni tal-flotta, l-appoġġ strutturali, il-kontroll u t-tisħiħ, ir-regolazzjoni tas-swieq u l-integrazzjoni tal-għodda ta' ġestjoni f'politika marittima komprensiva. Madankollu, tibqa’ l-ħtieġa li dan l-istrument jintuża biex isiru l-aġġustamenti meħtieġa biex tiġi kkonservata l-bażi tar-riżorsa għall-industrija tal-ħsad u tal-ipproċessar Ewropea, u jiġu evitati jew ikkoreġuti l-impatti negattivi ta' mortalità li hija għolja wisq fuq l-ambjent tal-baħar. L-Unjoni adottat għadd ta’ pjanijiet ta’ ġestjoni multiannwali għal stokkijiet ta' importanza ekonomika ewlenija, inklużi l-marlozz, il-merluzz, il-ħut ċatt u oħrajn. Qabel ġew adottati, pjanijiet bħal dawn ikunu soġġetti għar-rekwiżit ta’ Valutazzjoni tal-Impatt. Ladarba jkunu fis-seħħ, huma jiddeterminaw il-livelli tat-TAC li jridu jkunu ffissati għas-sena mogħtija sabiex jintlaħqu l-għanijiet tagħhom fuq perjodu twil ta' żmien. Il-Kummissjoni hija marbuta li tagħmel il-proposti tagħha għat-TACs skont dawn il-pjanijiet. B’riżultat ta’ dan, ħafna TACs kruċjali inklużi fil-proposta huma r-riżultat tal-valutazzjoni tal-Impatt speċifika mwettqa għall-pjan li fuqhom huma bbażati. Għall-bqija, u minkejja l-fatt li mhemmx pjanijiet multiannwali fis-seħħ għall-istokkijiet rilevanti, il-proposta tfittex li tevita approċċi fuq żmien qasir billi tiffavorixxi deċiżjonijiet ta’ sostenibbiltà fuq żmien twil. F’ħafna każijiet, dan jinvolvi tnaqqis aktar gradwali fl-opportunitajiet tas-sajd. B’konsegwenza ta’ dan, TACs imnaqqsa fuq żmien qasir se jwasslu għal possibbiltajiet akbar ta’ qbid hekk kif l-istokkijiet sfruttati żżejjed jirkupraw. Il-konsegwenzi tal-approċċ fuq żmien medju għal twil huma mbassra li jkunu ta’ impatt imnaqqas fuq l-ambjent bħala konsegwenza tat-tnaqqis fl-isforz tas-sajd, tnaqqis fil-qasam tal-qbid f’termini ta’ għadd ta’ bastimenti u/jew fil-medja tal-isforz tas-sajd għal kull bastiment, u l-istess ammont jew aktar ta’ ħatt fuq l-art. | 3. Elementi legali tal-proposta | Is-sommarju tal-azzjoni proposta Il-proposta tistabbilixxi l-limiti tal-qbid u tal-isforz li huma applikabbli għas-sajd tal-UE, u għas-sajd internazzjonali li fih jieħdu sehem bastimenti tal-UE, sabiex jintlaħaq l-għan tal-Politika Komuni tas-Sajd li jiġi żgurat sajd f’livelli li huma bijoloġikament, ekonomikament u soċjalment sostenibbli. | Bażi legali L-Artikolu 43(3) tat-Trattat dwar il-Funzjonament tal-Unjoni Ewropea. | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Unjoni kif imsemmi fl-Artikolu 3(1)(d) tat-Trattat dwar il-Funzjonament tal-Unjoni Ewropea. Għaldaqstant, il-prinċipju tas-sussidjarjetà ma japplikax. | Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġuni li ġejja. | Il-Politika Komuni tas-Sajd hija politika komuni. Skont l-Artikolu 43(3) tat-TFUE huwa f'idejn il-Kunsill biex jadotta l-miżuri dwar l-iffissar u l-allokazzjoni tal-opportunitajiet tas-sajd. Ir-Regolament tal-Kunsill propost jalloka l-opportunitajiet tas-sajd lill-Istati Membri. B’kunsiderazzjoni għall-Artikolu 20(3) tar-Regolament 2371/2002 l-Istati Membri huma min-naħa tagħhom liberi biex jallokaw opportunitajiet bħal dawn bejn ir-reġjuni jew l-operaturi kif iħossu li jkun xieraq. Għalhekk, l-Istati Membri għandhom spazju kemm iridu biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom. | Il-proposta ma għandhiex implikazzjonijiet finanzjarji ġodda għall-Istati Membri. Dan ir-Regolament jiġi adottat mill-Kunsill kull sena, u l-mezzi pubbliċi u privati għall-implimentazzjoni tiegħu diġà jeżistu. | L-għażla tal-istrumenti | Strumenti proposti: Regolament. | Din hija proposta għall-ġestjoni tas-sajd abbażi tal-Artikolu 43(3) tat-TFUE u skont l-Artikolu 20 tar-Regolament tal-Kunsill (KE) Nru 2371/2002. | 4. L-implikazzjoni baġitarja | Il-proposta ma għandha l-ebda implikazzjoni għall-baġit tal-UE. | 5. Tagħrif addizzjonali | Is-simplifikazzjoni | Il-proposta tipprovdi għas-simplifikazzjoni ta’ proċeduri amministrattivi għall-awtoritajiet pubbliċi (tal-UE jew nazzjonali), partikolarment fir-rigward ta' rekwiżiti marbuta mal-ġestjoni tal-isforzi. | Il-klawżola ta’ eżami/reviżjoni/terminazzjoni | Il-proposta tirrigwarda Regolament annwali għas-sena 2011 u għalhekk ma tinkludix klawżola ta' reviżjoni. | L-ispjegazzjoni dettaljata tal-proposta It-Trattat ta’ Liżbona jistabbilixxi l-kodeċiżjoni bħala l-proċedura ordinarja għat-teħid tad-deċiżjonijiet dwar kwistjonijiet marbuta mal-PKS. Fl-Artikolu 43(3) tat-Trattat hemm prevista eċċezzjoni fir-rigward ta’ miżuri “dwar l-iffissar u l-allokazzjoni ta' opportunitajiet tas-sajd”. Dawn il-miżuri għandhom jiġu adottati mill-Kunsill, fuq proposta mill-Kummissjoni, mingħajr l-involviment tal-Parlament. Għalhekk, din il-proposta hija limitata għall-iffissar u l-allokazzjoni tal-opportunitajiet tas-sajd u l-kundizzjonijiet li huma marbuta b’mod funzjonali mal-użu ta’ dawk l-opportunitajiet. Fir-rigward tal-limiti tal-qbid u l-ġestjoni tal-isforz, il-proposta hija skont il-prinċipji tal-hekk imsejjaħ proċess ta' antiċipazzjoni, li huma stipulati fil-Komunikazzjoni mill-Kummissjoni lill-Kunsill u lill-Parlament Ewropew dwar it-titjib fil-konsultazzjoni dwar il-ġestjoni tas-sajd Komunitarju (COM(2006)246 finali) u fil-Komunikazzjoni mill-Kummissjoni lill-Kunsill dwar Konsultazzjoni dwar l-Opportunitajiet għas-Sajd għall-2011 (COM(2010)241 finali), li tistabbilixxi l-opinjonijiet u l-intenzjonijiet tal-Kummissjoni dwar il-proposti tagħha għall-opportunitajiet tas-sajd, sakemm jingħata l-parir xjentifiku dwar il-qagħda tal-istokkijiet għall-2011. Skont dik il-Komunikazzjoni, għal għadd dejjem ikbar ta’ stokkijiet, bħal pereżempju l-merluzz, il-lingwata, il-barbun tat-tbajja' u n-nephrops, ġew stabbiliti l-opportunitajiet tas-sajd skont ir-regoli stabbiliti fil-pjanijiet multiannwali rilevanti. Għal dawk l-istokkijiet li għalihom ġew proposti pjanijiet multiannwali ġodda (l-istokk tas-sawrell tal-Punent), kif ukoll għal dawk l-istokkijiet li għalihom il-Kunsill u l-Kummissjoni kkommettew irwieħhom permezz ta' dikjarazzjoni adottata fil-Kunsill ta' Diċembru tal-2009 (l-aringi fil-Baħar Ċeltiku u l-haddock fiż-żoni Vb u VIa), il-proposta ssegwi r-regoli stipulati fiha. Is-sitwazzjoni speċifika tal-istokk tal-merluzz għandha tiġi enfasizzata b'mod partikolari. Fl-Ilmijiet tal-Punent (il-Baħar Irlandiż, il-Punent tal-Iskozja u l-Kattegat), dawn l-istokkijiet huma taħt il-5 % tal-bijomassa verġni tagħhom u għalhekk, inqerdu. Dawn l-istokkijiet, flimkien mal-istokk mifrux mal-Baħar tat-Tramuntana, Skagerrak u l-Kanal tal-Lvant, huma soġġetti għal pjan multiannwali ta’ ġestjoni (ir-Regolament (KE) Nru 1342/2008 tat-18 ta’ Diċembru 2008) li, fid-dawl ta’ parir xjentifiku, mhux qed jiġi implimentat sew. L-istat tal-istokk qed ikompli jiddeterjora, minflok ma jitjieb. It-teħid huwa stmat li hu ogħla mil-livelli regolati, u dan juri nuqqas ta’ kontroll adegwat tas-sajd u nuqqas ta’ dejta affidabbli, inkluż ir-rimi. Għal tliet stokkijiet (il-Baħar Irlandiż, il-Punent tal-Iskozja u l-Kattegat) dan jirriżulta, għal darb'oħra, f'"sitwazzjoni ta' dejta fqira" u l-ebda sinjal ta' treġġieh lura tax-xejriet li wasslu lil dawn l-istokkijiet għall-istat attwali tagħhom ta' kollass. Għall-merluzz tal-Baħar tat-Tramuntana, is-sitwazzjoni trid tiġi diskussa man-Norveġja, għax dan huwa stokk maqsum. Imma għall-istokkijiet li jinsabu taħt ir-responsabbilità tal-Unjoni biss, l-Artikolu 10(2) tal-pjan ta' ġestjoni jistipula li l-Kunsill għandu japplika miżuri aktar stretti minn dawk normalment applikabbli jekk l-STECF jagħti l-parir li l-istokkijiet qed jonqsu milli jirkupraw sew. Hemm informazzjoni biżżejjed fil-parir mogħti sabiex wieħed jikkonkludi li din id-dispożizzjoni tista’ tapplika, u fil-fatt kemm l-ICES kif ukoll l-STECF stess jinnutaw dan b’mod ċar. Jidher xieraq li dan is-sajd għandu jitwaqqaf gradwalment, peress li l-istokkijiet jinsabu fi stat ta' kollass. Għalhekk, il-proposta tipprovdi għal tnaqqis ta’ 50% fit-TAC aktar milli tnaqqis ta’ 25% li normalment jiġi applikat. F’kull każ, japplika tnaqqis tal-isforz ta’ 25%. Sussegwentement, se jiġi propost TAC ta' żero għall-istaġun tas-sajd tal-2012. Fl-istess ħin, il-Kummissjoni se titlob lill-Istati Membri biex jieħdu l-miżuri meħtieġa biex jikkontrollaw l-implimentazzjoni ta' dawn il-miżuri b'mod rigoruż. Barra minn hekk, il-proposta hija f'konformità mal-Komunikazzjoni mill-Kummissjoni lill-Kunsill u lill-Parlament Ewropew dwar l-implimentazzjoni tas-sostenibbiltà fis-sajd tal-UE permezz tal-ogħla rendiment sostenibbli (COM(2006)360 finali), peress li l-opportunitajiet tas-sajd proposti ma jinvolvux żidiet fil-mortalità tal-ħut għall-istokkjiet rilevanti. Żidiet bħal dawn ikunu f'kunflitt mal-impenn li ħadu l-UE u l-Istati Membri fis-Samit Dinji dwar l-Iżvilupp Sostenibbli f'Johannesburg sabiex iżommu jew jirrestawraw l-istokkijiet għal-livelli li jistgħu jipproduċu l-ogħla rendiment sostenibbli, bl-għan li dawn il-miri jinkisbu b'urġenza għall-istokkijiet eżawriti, u fejn hu possibbli mhux aktar tard mill-2015. Fir-rigward tal-possibbiltà introdotta s-sena li għaddiet dwar qabdiet addizzjonali tal-merluzz ta’ mhux aktar minn 5 % tal-kwota għas-sajd għall-merluzz li hija ddokumentata b’mod sħiħ, dawn jibqgħu f’din il-proposta imma f'parentesi kwadrati, peress li dawn id-dispożizzjonijiet huma soġġett għall-ftehim man-Norveġja. F’kull każ, inizjattiva bħal din għandha tkun soġġetta għal evalwazzjoni xjentifika ex-ante, b’mod partikolari mill-STECF. Abbażi ta’ dan, huwa previst inċentiv fil-kwota tal-qabda fil-proposta għat-TAC tal-lingwata fiż-żona VIIe. Il-proposta tinkludi limiti tal-qbid maqbula fil-kuntest ta’ ċerti Organizzazzjonijiet Reġjonali tal-Ġestjoni tas-Sajd. Il-limiti tal-qbid u rakkomandazzjonijiet oħra mill-Organizzazzjoni Reġjonali tal-Ġestjoni tas-Sajd fin-Nofsinhar tal-Paċifiku (SPRFMO), il-Kummissjoni għall-Konservazzjoni tat-Tonn tan-Nofsinhar (CCSBT), il-Kummissjoni dwar il-Konservazzjoni tar-Riżorsi Ħajjin fil-Baħar Antartiku (CCAMLR), il-Kummissjoni tas-Sajd fil-Grigal tal-Atlantiku (NEAFC), l-Organizzazzjoni tas-Sajd tal-Atlantiku tax-Xlokk (SEAFO), il-Konvenzjoni tas-Sajd fil-Punent tal-Paċifiku u fil-Paċifiku Ċentrali (WCPFC), il-Kummissjoni għat-Tonn tal-Oċean Indjan (IOTC) u l-Kummissjoni Internazzjonali għall-Konservazzjoni tat-Tonn tal-Atlantiku (ICCAT), għandhom jinħarġu wara l-laqgħat annwali ta’ dawn l-organizzazzjonijiet li se jsiru bejn Ottubru u Diċembru 2010. It-TACs għall-istokkijiet fl-ilmijiet tal-Groenlandja, kif ukoll stokkijiet maqsuma b'mod konġunt man-Norveġja u mal-Gżejjer Faeroe, għadhom mhumiex disponibbli, sakemm jiġu konklużi l-konsultazzjonijiet f’Novembru u Diċembru tal-2010. Dawn it-TACs huma ppreżentati bħala pro memoria (pm). Fir-rigward tal-ġestjoni tal-isforz, mill-2009 ġiet applikata sistema abbażi ta' jiem kilowatt għas-sajd tal-merluzz u se tkompli fl-2011. Għall-ġestjoni tal-isforz għal-lingwata fil-Kanal tal-Punent u għall-marlozz tan-Nofsinhar u n-nephrops, is-sistema ta' ġestjoni ta' jiem fuq il-baħar għal kull tip ta' bastiment li għandu prestazzjoni b’rabta mas-sajd, se tkompli tapplika matul l-2011, iżda r-Regolament propost se jibqa' jippermetti lill-Istati Membri biex japplikaw sistema ta' jiem kilowatt sabiex jagħmlu użu aktar effikaċi tal-opportunitajiet tas-sajd u sabiex jistimula prattiki ta' konservazzjoni bi ftehim mas-settur tas-sajd. Fir-rigward speċifiku tar-regoli tal-isforz għas-sajd għall-marlozz tan-Nofsinhar u għan-Nephrops, il-proposta se tirrazzjonalizza s-sistema biex tistabbilixxi l-limiti massimi tal-isforz applikabbli għal kull Stat Membru. Mil-2011 ’il quddiem, iċ-ċifra attwali għal kull Stat Membru se tkun speċifikata fir-regolament. Dan se jippermetti proċess aktar trasparenti biex jiġu riallokati l-jiem fuq il-baħar irkuprati mill-bastimenti skreppjati f’dan is-sajd, u li jirriżultaw f'ċifri speċifiċi għal kull Stat Membru skont l-attivitajiet ta' skreppjar tagħhom. L-ikbar sforz tas-sajd permess stipulat għall-istokkijiet varji fl-Anness II, kemm jekk huwa mkejjel f'jiem fuq il-baħar għal kull bastiment inkella bħala jiem kilowatt għal kull grupp tal-isforz, huwa attwalment indikat b'mod provviżorju u jista' jeħtieġ li jkun aġġornat fid-dawl tal-parir finali mill-STECF wara l-laqgħa plenarja f’Novembru 2010. Il-metodoloġija għall-iffissar tal-isforz finali tas-sajd għas-sajd għaċ-ċiċċirell fl-ilmijiet tal-UE taż-żoni IIa, IIIa u IV ukoll għadha qed tiġi analizzata. Il-proposta tiġbor fiha miżuri dwar il-limitu tal-isforz tas-sajd fil-Baħar Ċeltiku li huma proposti għall-ewwel darba għall-eżerċizzju regolatorju tal-2011. Dawn il-miżuri proposti jikkonsistu fl-istabbiliment ta' limitu fuq l-isforz tas-sajd għal din iż-żona li tkun tapplika għas-sajd kollu mingħajr distinzjoni. Il-limitu propost li għandu jiġi stabbilit huwa ta’ tnaqqis ta’ 10% fuq il-livelli tal-isforz użati fis-sena ta' referenza tal-2007. Din is-sena ta’ referenza ntgħażlet biex jiġi evitat li jkunu ppenalizzati l-Istati Membri li implimentaw tnaqqis fl-aħħar ftit snin imqabbla ma' dawk li fil-fatt żiedu l-livelli tal-isforz tagħhom fiż-żona matul l-istess perjodu. Il-miżura hija ġustifikata mill-fatt li l-parir xjentifiku għal bosta stokkijiet f’din iż-Żona huwa jew li jitnaqqas jew li ma jiżdiedx l-isforz. Għalhekk, in-natura mħallta ta’ dan is-sajd iwassal għal implimentazzjoni xierqa ta’ miżura ġenerali li tiffissa l-limiti li se tkun aktar faċli biex tiġi implimentata u mmonitorjata. Din tkun tapplika għas-subdiviżijonijiet f u g taż-Żona ICES VII, fejn l-isforz tas-sajd hu l-iktar użat. L-impatt mistenni fuq il-flotta huwa ta’ importanza żgħira, peress li l-miżura għanda tistabbilizza s-sitwazzjoni attwali fil-postijiet tas-sajd. Għall-istokkijiet, se jkun ta’ benefiċċju biex tiġi evitata d-devjazzjoni tal-isforz lejn din iż-żona minn reġjuni fil-viċinat fejn l-istokkijiet qed jonqsu b'mod aktar allarmanti, bħall-Baħar Irlandiż (is-subdiviżjoni VIIa). Fir-rigward tal-ġestjoni tal-isforz għall-istokkijiet tal-baħar fond, il-Kummissjoni għas-Sajd fil-Grigal tal-Atlantiku (NEAFC) fl-2002 irrakkomandat li l-isforz jiġi ffriżat għal sentejn. Sussegwentement, l-isforz massimu permess kien imnaqqas f’passi mill-konvenzjoni annwali tan-NEAFC u t-traspożizzjoni permezz tal-Kunsill, u waslet għal 75% fl-2008 u 65% fl-2009 tal-isforz użat fis-sena ta’ referenza, l-2003. Għas-snin mill-2010 sal-2012, in-NEAFC irrakkomandat li jinżamm il-limitu fuq l-isforz tas-sajd għal massimu ta’ 65%. It-tkomplija tal-osservazzjoni ta' dan il-limitu tal-isforz hija meħtieġa, kemm biex ikunu sodisfatti l-obbligi internazzjonali tal-UE kif ukoll biex jitħarsu l-istokkijiet li, kif enfasizza l-ICES għal bosta snin, huma estremament fraġli u għandhom bżonn protezzjoni urġenti minħabba l-potenzjal ta’ riproduzzjoni tagħhom estremament baxx. Is-sistemi ta’ ġestjoni ta’ matul is-sena għal stokkijiet b'ħajja qasira bħalma huma ċ-ċiċċirell, in-Norway pout u l-laċċa kaħla fil-Baħar tat-Tramuntana se jinżammu. F'dawn il-każijiet, l-opportunitajiet tas-sajd proposti għall-ewwel parti tal-2011 jistgħu jiġu rriveduti matul is-sena skont il-parir xjentifiku aġġornat, permezz ta' Regolamenti tal-Kummissjoni li se jippermettu implimentazzjoni mħaffa tal-miżuri ta' ġestjoni pjanati. Madankollu, il-metodoloġija għall-ġestjoni tal-istokk taċ-ċiċċirell qed tiġi rriveduta attwalment u din ir-reviżjoni tista’ tirriżulta f’sistema li trendi r-reviżjonijiet ta’ matul is-sena mingħajr ħtieġa. Jeħtieġ li dawn it-tibdiliet possibbli jiġu diskussi u maqbula man-Norveġja fil-ħarifa. Għalhekk, l-Anness IID jista’ jkun li jkollu jiġi emendat b’mod sostanzjali jew saħansitra eliminat fid-dawl tar-riżultat ta’ dawn id-diskussjonijiet. Fl-aħħar nett, dan ir-Regolament jipprovdi, għall-ewwel darba fl-eżerċizzju regolatorju dwar l-opportunitajiet tas-sajd annwali, għall-adozzjoni ta' ċerti TACs mill-Istati Membri nfushom. Dan huwa propost għal 7 TACs fejn hemm biss Stat Membru wieħed elenkat bħala li għandu opportunitajiet tas-sajd. F’dan il-każ ma hemm ebda allokazzjoni reali, peress li t-TAC hija essenzjalment "fil-pussess" u amministrata minn Stat wieħed. F’dawn il-kundizzjonijiet, huwa xieraq li r-Regolament ikun issimplifikat billi jiġi propost li r-responsabbiltà f’dawn il-każijiet tittieħed minn Stat Membru li huwa parti interessata, għalkemm dan għandu jsir taħt l-obbligu li l-azzjoni tkun skont l-għanijiet tal-Politika Komuni tas-Sajd. | . 2010/0324 (NLE) Proposta għal REGOLAMENT TAL-KUNSILL li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet tal-UE u, għal bastimenti tal-UE, f’ċerti ilmijiet mhux tal-UE IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu, Wara li kkunsidra l-proposta mill-Kummissjoni[2], Billi: (1) Skont l-Artikolu 43(3) tat-Trattat, il-Kunsill, fuq proposta tal-Kummissjoni, għandu jadotta miżuri dwar l-iffissar u l-allokazzjoni ta' opportunitajiet tas-sajd. (2) Ir-Regolament (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd [tas-Sajd][3] jirrikjedi li jiġu stabbiliti miżuri li jirregolaw l-aċċess għall-ilmijiet u r-riżorsi u l-insegwiment sostenibbli ta’ attivitajiet tas-sajd, filwaqt li jitqiesu l-pariri xjentifiċi, tekniċi u ekonomiċi disponibbli u b’mod partikolari r-rapporti mfassla mill-Kumitat Xjentifiku, Tekniku u Ekonomiku għas-Sajd (STECF). (3) Hija r-responsabbiltà tal-Kunsill li jadotta miżuri dwar l-iffissar u l-allokazzjoni ta' opportunitajiet tas-sajd skont l-attività tas-sajd jew skont grupp tal-attivitajiet tas-sajd, inklużi ċerti kundizzjonijiet li huma marbuta b’mod funzjonali, kif xieraq. L-opportunitajiet tas-sajd għandhom jiġu distribwiti fost l-Istati Membri b'tali mod li f'kull Stat Membru tiġi żgurata stabbilta' relattiva ta' attivitajiet tas-sajd għal kull stokk jew sajd u b'kunsiderazzjoni xierqa għall-għanijiet tal-Politika Komuni tas-Sajd stabbiliti fir-Regolament (KE) Nru 2371/2002. (4) Meta TAC jkun allokat lil Stat Membru wieħed biss, huwa xieraq li l-Istat Membru kkonċernat jingħata s-setgħa li jiddetermina l-livell ta’ dan it-TAC skont l-Artikolu 2(1) tat-Trattat dwar il-Funzjonament tal-Unjoni Ewropea. Madankollu, għandhom isiru dispożizzjonijiet biex ikun żgurat li, meta jiġi ffissat il-livell tat-TAC, l-Istat Membru kkonċernat jaġixxi b'manjiera totalment konsistenti mal-prinċipji u r-regoli tal-Politika Komuni tas-Sajd u jiżġura li l-istokk inkwistjoni huwa sfruttat f'livelli li fil-fatt se jipproduċu l-ogħla rendiment sostenibbli, inkluż billi jittieħdu l-miżuri meħtieġa biex tinġabar dejta rilevanti, jiġi vvalutat l-istokk ikkonċernat u jiġu determinati l-livelli tal-ogħla rendiment possibbli tiegħu. (5) It-TACs għandhom jiġu stabbiliti abbażi tal-parir xjentifiku disponibbli, billi jitqiesu l-aspetti bijoloġiċi u soċjoekonomiċi filwaqt li jiġi żgurat trattament ġust bejn is-setturi tas-sajd, kif ukoll fid-dawl tal-opinijonijiet espressi matul il-konsultazzjoni mal-partijiet interessati, b'mod partikolari l-Kumitat Konsultattiv dwar is-Sajd u l-Akkwakultura u l-Kunsilli Konsultattivi Reġjonali kkonċernati (6) Għall-istokkijiet soġġetti għal pjanijiet speċifiċi multiannwali, it-TACs għandhom ikunu stabbiliti skont ir-regoli stipulati f'dawk il-pjanijiet. Konsegwentement, it-TACs għall-istokkijiet tal-marlozz, il-ksampu u l-lingwata fil-Bajja ta' Biscay, il-Kanal tal-Punent u l-Baħar tat-Tramuntana, tal-barbun tat-tbajja' fil-Baħar tat-Tramuntana, tal-aringi fil-Punent tal-Iskozja u tal-merluzz fil-Kattegat, fil-Baħar tat-Tramuntana, fi Skagerrak, fil-Kanal tal-Lvant, sal-Punent tal-Iskozja u fil-Baħar Irlandiż għandhom jiġu stabbiliti skont ir-regoli stipulati fir-Regolament tal-Kunsill (KE) Nru 811/2004 tal-21 ta' April 2004 li jistabbilixxi l-miżuri għall-irkupru tal-ħażna [tal-istokk] ta' marlozz tat-Tramuntana[4], ir-Regolament tal-Kunsill (KE) Nru 2166/2005 tal-20 ta' Diċembru 2005 li jistabbilixxi miżuri għall-irkupru tal-istokkijiet tal-merluzz tan-Nofsinhar u l-awwista Norveġiża [tal-ksampu] fil-Baħar tal-Kantabrija u l-peniżola tal-Iberja tal-Punent[5], ir-Regolament tal-Kunsill (KE) Nru 388/2006 tat-23 ta' Frar 2006 li jistabbilixxi pjan pluriennali [multiannwali] għall-isfruttament sostenibbli ta' istokkijiet tal-lingwata fil-Bajja ta' Biskajja [Biscay][6], ir-Regolament tal-Kunsill (KE) Nru 509/2007 tas-7 ta’ Mejju 2007 li jistabbilixxi pjan pluriennali [multiannwali] għall-isfruttament sostenibbli tal-ħażniet [stokkijiet] tal-lingwata fil-Fliegu [tal-Kanal] tal-Punent[7], ir-Regolament tal-Kunsill (KE) Nru 676/2007 tal-11 ta’ Ġunju 2007 li jistabbilixxi pjan pluriennali [multiannwali] għas-sajd li jisfrutta l-ħażniet [l-istokkijiet] tal-barbun tat-tbajja’ u tal-lingwata fil-Baħar tat-Tramuntana[8], ir-Regolament tal-Kunsill (KE) Nru 1300/2008 tat-18 ta’ Diċembru 2008 li jistabbilixxi pjan pluriennali [multiannwali] għall-istokk ta’ aringi li jinsab fil-Punent tal-Iskozja u għas-sajd li jisfrutta dak l-istokk[9], ir-Regolament (KE) Nru 1342/2008 u r-Regolament tal-Kunsill (KE) Nru 302/2009 tas-6 ta’ April 2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran[10], rispettivament. (7) Skont l-Artikolu 2 tar-Regolament (KE) Nru 847/96 tas-6 ta' Mejju 1996 li jintroduċi kundizzjonijiet addizzjonali għal tmexxija minn sena għal sena tat-TAC u l-kwoti[11], huwa meħtieġ li jiġu identifikati l-istokkijiet li huma soġġetti għall-miżuri varji msemmija fih. (8) Għal ċerti speċijiet, bħal ċerti speċijiet ta' klieb il-baħar, anke attività limitata ta' sajd tista' tirriżulta f'riskju serju għall-konservazzjoni tagħhom. Għalhekk l-opportunitajiet tas-sajd għal speċijiet bħal dawn għandhom ikunu ristretti kompletament permezz ta' projbizzjoni ġenerali għas-sajd ta' dawk l-ispeċijiet. (9) Il-ksampu jinqabad fis-sajd demersali mħallat flimkien ma’ speċijiet oħra varji. F’żona fil-Punent tal-Irlanda magħrufa bħala l-Porcupine Bank hemm ħtieġa urġenti ta’ konservazzjoni biex kemm jista’ jkun jitnaqqas il-qbid tal-ksampu. Għalhekk, huwa xieraq li l-opportunitajiet tas-sajd f’din iż-żona jkunu limitati biss għall-qbid tal-ispeċijiet pelaġiċi li magħhom ma jinqabadx il-ksampu. (10) Huwa meħtieġ li jkunu stabbiliti l-limiti massimi tal-isforz permessi għall-2011 skont l-Artikolu 8 tar-Regolament (KE) Nru 2166/2005, l-Artikolu 5 tar-Regolament (KE) Nru 509/2007, l-Artikolu 9 tar-Regolament (KE) Nru 676/2007, l-Artikoli 11 u 12 tar-Regolament (KE) Nru 1342/2008 u l-Artikoli 5 u 9 tar-Regolament (KE) Nru 302/2009, filwaqt li jitqies ir-Regolament tal-Kunsill (KE) Nru 754/2009 tas-27 ta' Lulju 2009 li jeskludi ċerti gruppi ta’ bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008[12]. [(11) Huwa meħtieġ, skont il-pariri tal-ICES, li tinżamm u tiġi eżaminata mill-ġdid sistema għall-ġestjoni tal-isforzi tas-sajd għaċ-ċiċċirell fl-ilmijiet tal-UE taż-żoni tal-ICES IIa, IIIa u IV.] (12) Fid-dawl tal-parir xjentifiku dwar l-istat tal-istokkjiet fil-Baħar Ċeltiku, u fid-dawl tan-natura mħallta tas-sajd f’din iż-żona, huwa xieraq li jiġu adottati miżuri biex ikun limitat l-isforz tas-sajd għall-attivitajiet tas-sajd li qed jitwettqu fis-subdiviżjonijiet f u g taż-żona statistika VII tal-ICES. (13) Fid-dawl tal-pariri xjentifiċi l-aktar reċenti mill-ICES u skont l-impenji internazzjonali fil-kuntest tal-Konvenzjoni tas-Sajd tal-Atlantiku tal-Grigal (NEAFC), huwa meħtieġ li l-isforz tas-sajd ikun limitat għal ċerti tipi ta' speċijiet tal-baħar fond. (14) Skont il-proċeduri previsti fil-ftehimiet jew protokolli dwar relazzjonijiet tas-sajd man-Norveġja[13], il-Gżejjer Faeroe[14] u l-Groenlandja[15], l-Unjoni wettqet konsultazzjonijiet dwar drittijiet tas-sajd ma' dawk l-imsieħba. (15) L-Unjoni hija parti kontraenti għal diversi organizzazzjonijiet tas-sajd u tipparteċipa f'organizzazzjonijiet oħrajn bħala parti kooperattiva mhux kontraenti. Barra minn hekk, permezz tal-Att tal-Adeżjoni tal-2003, ftehimiet tas-sajd li kienu konklużi qabel mir-Repubblika tal-Polonja, bħall-Konvenzjoni dwar il-Konservazzjoni u l-Ġestjoni ta' riżorsi tal-Pollakkju fiċ-ċentru tal-Baħar Bering, huma, sa mid-data tal-adeżjoni tal-Polonja fl-Unjoni Ewropea, ġestiti mill-Unjoni. Dawk l-organizzazzjonijiet tas-sajd irrakkomandaw l-introduzzjoni ta' għadd ta' miżuri għall-2011, inklużi opportunitajiet tas-sajd għall-bastimenti tal-UE. Dawk l-opportunitajiet tas-sajd għandhom jiġu implimentati mill-Unjoni. (16) Fil-Laqgħa Annwali tagħha tal-2010, il-Kummissjoni Inter-Amerikana tat-Tonn Tropikali (IATTC) naqqset milli tasal għall-kunsens dwar l-adozzjoni ta' miżuri ta' konservazzjoni għat-tonna safra, it-tonn għajnu kbira u l-palamit. Madankollu, il-maġġoranza tal-Partijiet Kontraenti, inkluża l-Unjoni Ewropea, ikkunsidraw li l-opportunitajiet tas-sajd għal dawn it-tliet stokkijiet għandhom ikunu regolati sabiex tiġi żgurata l-ġestjoni sostenibbli tagħhom. Għalhekk, huwa xieraq li l-Unjoni tadotta miżuri għal dan il-għan. (17) Fil-Laqgħa Annwali tagħha tal-2010, il-Kummissjoni għat-Tonn tal-Oċean Indjan (IOTC) irrevediet il-kapaċità ġenerali tal-flotot li stadu għat-tonnijiet tropikali bejn l-2006 u l-2008 u għall-pixxispad u l-alonga bejn l-2007 u l-2008. L-IOTC approvat ukoll l-implimentazzjoni ta' pjanijiet għall-iżvilupp tal-flotot. Barra minn hekk, l-IOTC approvat Riżoluzzjoni dwar il-konservazzjoni tal-pixxivolpi (il-familja Alopiidae) li jinqabdu matul attivitajiet tas-sajd fiż-żona tal-kompetenza tagħha. (18) Matul it-Tielet Laqgħa Internazzjonali, li saret f'Mejju 2007, għall-ħolqien ta' Organizzazzjoni Reġjonali tal-Ġestjoni tas-Sajd (SPRFMO) fl-ibħra miftuħa tan-Nofsinhar tal-Paċifiku, il-parteċipanti adottaw miżuri interim, inklużi opportunitajiet tas-sajd, sabiex jiġu rregolati l-attivitajiet tas-sajd pelaġiku kif ukoll tas-sajd tal-qiegħ f'din iż-żona sakemm tiġi stabbilita tali RFMO. Dawn il-miżuri ġew riveduti waqt it-tmien (8) laqgħa tal-Konsultazzjonijiet Internazzjonali għall-Istabbiliment tal-SPRFMO f'Novembru tal-2009 u se jerġgħu jiġu riveduti fit-tieni (2) Konferenza Preparatorja li jmiss għall-Kummissjoni tal-SPRFMO f'Jannar tal-2011. Il-miżuri interim attwali għalhekk se jibqgħu fis-seħħ sakemm jiġu adottati l-miżuri l-ġodda. Skont il-ftehim milħuq mill-parteċipanti, dawk il-miżuri interim huma volontarji u mhumiex legalment vinkolanti skont il-liġi internazzjonali. Madankollu, fid-dawl tad-dispożizzjonijiet relatati tal-Ftehim dwar l-Istokkijiet tal-Ħut tan-Nazzjonijiet Uniti, huwa rakkomandat li dawk il-miżuri jiġu inkorporati fil-liġi tal-Unjoni. (19) [Fil-Laqgħa Annwali tagħha tal-2010, l-Organizzazzjoni għas-Sajd fix-Xlokk tal-Atlantiku (SEAFO) adottat limiti tal-qbid għal erba' stokkijiet ta’ ħut fiż-żona tal-Konvenzjoni SEAFO. Huwa meħtieġ li dawk il-limiti tal-qbid jiġu implimentati fil-liġi tal-Unjoni.] (20) Skont l-Artikolu 291 tat-Trattat, il-miżuri meħtieġa għall-iffissar tal-limiti tal-qbid għal ċerti stokkijiet b'ħajja qasira għandhom jiġu addottati skont id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implimentazzjoni konferiti fuq il-Kummissjoni[16] għal raġunijiet ta' urġenza; (21) Ċerti miżuri internazzjonali li joħolqu jew jirrestrinġu opportunitajiet tas-sajd għall-UE huma adottati mill-Organizzazzjonijiet Reġjonali tal-Ġestjoni tas-Sajd rilevanti fl-aħħar tas-sena u jiġu applikabbli qabel id-dħul fis-seħħ ta’ dan ir-Regolament. Għalhekk, huwa meħtieġ li d-dispożizzjonijiet li jimplimentaw miżuri bħal dawn japplikaw b’mod retroattiv. (22) L-użu tal-opportunitajiet tas-sajd stipulati f’dan ir-Regolament huwa soġġett għar-Regolament tal-Kunsill (KE) Nru 1224/2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd[17], u b’mod partikolari għall-Artikoli 33 u 34 tiegħu dwar ir-reġistrar tal-qabdiet u tal-isforz tas-sajd u n-notifika tad-dejta dwar l-eżawriment tal-opportunitajiet tas-sajd. Għalhekk, huwa meħtieġ li jkunu speċifikati l-kodiċijiet li għandhom jintużaw mill-Istati Membri meta tintbagħat dejta lill-Kummissjoni dwar il-ħatt l-art tal-istokkijiet soġġetti għal dan ir-Regolament. (23) L-opportunitajiet tas-sajd għandhom ikunu użati f’konformità sħiħa mal-leġiżlazzjoni applikabbli tal-Unjoni li hija rilevanti għas-suġġett, ADOTTA DAN IR-REGOLAMENT: TITOLU I AMBITU U DEFINIZZJONIJIET Artikolu 1 Is-suġġett Dan ir-Regolament jiffissa l-opportunitajiet tas-sajd li ġejjin u l-kundizzjonijiet li huma funzjonalment marbuta mal-użu ta' dawk l-opportunitajiet tas-sajd: (a) għas-sena 2011, il-limiti ta' qbid għal ċerti stokkijiet tal-ħut u gruppi ta' stokkijiet tal-ħut, u (b) għall-perjodu mill-1 ta’ Frar 2011 sal-31 ta’ Jannar 2012, ċerti limiti tal-isforz, (c) għall-perjodi stipulati fl-Artikoli 18 sa 20 u fl-Annessi IE u V, l-opportunitajiet tas-sajd għal ċerti stokkijiet fiż-Żona tal-Konvenzjoni dwar il-Konservazzjoni tar-Riżorsi Marittimi [tal-Baħar] Ħajjin tal-Antartiku (CCALMR) [(d) għall-perjodi stipulati fl-Artikolu 26, l-opportunitajiet tas-sajd għal ċerti stokkijiet fiż-Żona tal-Konvenzjoni Inter-Amerikana għat-Tonn Tropikali (IATTC).] Artikolu 2 L-ambitu Sakemm ma jkunx ipprovdut mod ieħor, dan ir-Regolament għandu japplika għal: (a) bastimenti tal-UE u (b) bastiment ta’ pajjiżi terzi fl-ilmijiet tal-UE. Artikolu 3 Id-definizzjonjiet Għall-finijiet ta' dan ir-Regolament, għandhom japplikaw id-definizzjonijiet li ġejjin: (a) ‘bastiment tal-UE’ tfisser bastiment tas-sajd li jtajjar bandiera ta’ Stat Membru u li jkun irreġistrat fl-Unjoni; (b) ‘bastimenti ta' pajjiżi terzi’ tfisser bastimenti tas-sajd li jtajru l-bandiera ta' pajjiżi terzi u huma rreġistrati fihom; (c) ‘Ilmijiet tal-UE’ tfisser l-ilmijiet taħt is-sovranità u l-ġuriżdizzjoni tal-Istati Membri ħlief l-ilmijiet li jmissu mat-territorji msemmija fl-Anness II għat-Trattat; (d) ‘qabdiet totali permessibbli’ (TACs) tfisser il-kwantità li tista' tittieħed u tinħatt l-art minn kull stokk kull sena; (e) ‘kwota’ tfisser proporzjon mit-TAC allokata lill-UE, lill-Istati Membri jew lil pajjiż terz; (f) ‘ilmijiet internazzjonali’ tfisser ilmijiet li ma jaqgħu taħt is-sovranità jew il-ġuriżdizzjoni tal-ebda Stat; (g) ‘daqs tal-malja’ tfisser id-daqs tal-malja kif iddeterminat skont ir-Regolament tal-Kummissjoni (KE) Nru 517/2008 tal-10 ta’ Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 850/98 fir-rigward tad-determinazzjoni tad-daqs tal-malja u l-assessjar tal-ħxuna tal-ispag tax-xbieki tas-sajd[18]; (h) ‘reġistru tal-flotot tas-sajd tal-UE’ tfisser ir-reġistru stabbilit mill-Kummissjoni skont l-Artikolu 15(3) tar-Regolament (KE) Nru 2371/2002; (i) ‘ġurnal ta' abbord dwar is-sajd’ tfisser il-ġurnal ta' abbord imsemmi fl-Artikolu 14 tar-Regolament (KE) Nru 1224/2009; Artikolu 4 Iż-żoni tas-sajd Għall-finijiet ta' dan ir-Regolament, għandhom japplikaw id-definizzjonijiet taż-żoni li ġejjin: (a) Iż-żoni ICES (Il-Kunsill Internazzjonali għall-Esplorazzjoni tal-Baħar) huma kif definiti fir-Regolament tal-Kunsill u tal-Parlament Ewropew (KE) Nru 218/2009[19]; (b) ‘Skagerrak’ tfisser iż-żona kkonfinata fil-Punent minn linja miġbuda mill-fanal ta' Hanstholm għall-fanal ta' Lindesnes u fin-Nofsinhar minn linja miġbuda mill-fanal ta' Skagen għall-fanal ta' Tistlarna u minn dan il-punt għall-eqreb punt fuq il-kosta Svediża; (c) ‘Kattegat’ tfisser iż-żona kkonfinata fit-Tramuntana minn linja miġbuda mill-fanal ta' Skagen għall-fanal ta' Tistlarna u minn dak il-punt għall-eqreb punt fuq il-kosta Svediża u fin-Nofsinhar minn linja miġbuda minn Hasenøre għal Gnibens Spids, minn Korshage għal Spodsbjerg u minn Gilbjerg Hoved għal Kullen; (d) ‘iż-żona VII (il-Lvant tal-Baħar Irlandiż – Unità 14)’ tfisser iż-żona kkonfinata minn ( i ) linja rombu li tgħaqqad flimkien il-pożizzjonijiet li ġejjin b'mod sekwenzjali: - l-intersezzjoni tal-meridjan 5°W u l-kosta tal-gżira tal-Gran Brittanja qrib Portpatrick; - 54°30' N 5°W; - 54°30' N 4°W; - l-intersezzjoni tal-meridjan 4°W u l-kosta tal-gżira tal-Gran Brittanja qrib Llanfairfechan; ( ii ) il-kosta tal-gżira tal-Gran Brittanja. (e) ‘iż-żona VII (il-Punent tal-Baħar Irlandiż – Unità 15)’ tfisser iż-żona kkonfinata minn ( i ) linja rombu li tgħaqqad flimkien il-pożizzjonijiet li ġejjin b'mod sekwenzjali: - l-intersezzjoni tal-parallel 55°N u l-kosta tal-gżira tal-Irlanda qrib Camlough; - l-intersezzjoni tal-parallel 55°N u l-kosta tal-gżira tal-Gran Brittanja qrib Stranraer; ( ii ) il-kosta tal-gżira tal-Gran Brittanja bejn l-intersezzjoni tal-parallel 55°N u l-kosta qrib Stranraer u l-intersezzjoni tal-meridjan 5°W u l-kosta qrib Portpatrick; ( iii ) linja rombu li tgħaqqad flimkien il-pożizzjonijiet li ġejjin b'mod sekwenzjali: - l-intersezzjoni tal-meridjan 5°W u l-kosta tal-gżira tal-Gran Brittanja qrib Portpatrick; - 54°30' N 5°W; - 54°30' N 4°W; - l-intersezzjoni tal-meridjan 4°W u l-kosta tal-gżira tal-Gran Brittanja qrib Llanfairfechan; ( iv ) il-kosta tal-gżira tal-Gran Brittanja bejn l-intersezzjoni tal-meridjan 4°W u l-kosta qrib Llanfairfechan u l-intersezzjoni tal-parallel 53°N u l-kosta tal-peniżola ta’ Llyn; ( v ) linja rombu li tgħaqqad flimkien il-pożizzjonijiet li ġejjin b'mod sekwenzjali: - l-intersezzjoni tal-parallel 53°N u l-kosta tal-gżira tal-Gran Brittanja fil-peniżola ta’ Llyn; - l-intersezzjoni tal-parallel 53°N u l-kosta tal-gżira tal-Irlanda qrib Wicklow; - il-kosta tal-Lvant tal-gżira tal-Irlanda bejn il-paralleli 53° 00'N u 55° 00'N. (f) ‘iż-żona VII (Porcupine Bank – Unità 16)’ tfisser iż-żona kkonfinata mil-linji rombu li jgħaqqdu l-pożizzjonijiet li ġejjin flimkien b'mod sekwenzjali: - 53° 30'N 15°00'W; - 53° 30'N 11°00'W; - 51°30'N 11°00'W; - 51°30'N 13°00'W; - 51°00'N 13°00'W; - 51°00'N 15°00'W; - 53° 30'N 15°00'W. (g) ‘iż-żona VII (l-Aran Grounda– Unità 17)’ tfisser iż-żona kkonfinata minn: ( i ) il-kosta tal-Punent tal-gżira tal-Irlanda; ( ii ) il-parallel fi 53°30'N; ( iii ) il-meridjan fi 11°00'W; ( iv ) il-parallel fi 52°30' N; (h) ‘iż-żona VII (in-Nofsinhar u l-Lbiċ tal-Irlanda– Unità 19)’ tfisser iż-żona kkonfinata minn ( i ) linji rombu li jgħaqqdu flimkien il-pożizzjonijiet li ġejjin b'mod sekwenzjali: - l-intersezzjoni tal-parallel fi 52°30'N u l-kosta tal-Punent tal-gżira tal-Irlanda - 52°30'N 11°00'W; - 51°00'N 11°00'W; - 51°00' N 8°00'W; - 51°30' N 8°00'W; - 51°30' N 7°00'W; - 52°00' N 7°00'W; - 52°00' N 6°00'W; - 52°30'N 6°00'W; - l-intersezzjoni tal-parallel fi 52°30'N u ( ii ) il-kosta tal-Lvant tal-gżira tal-Irlanda fin-Nofsinhar ta’ 52°30'N. (i) ‘iż-żona VII (il-Baħar Ċeltiku – Unitajiet 20-22)’ tfisser iż-żona kkonfinata mil-linji rombu li jgħaqqdu flimkien il-pożizzjonijiet li ġejjin flimkien b'mod sekwenzjali: - 51°00' N 9°00'W; - 51°00' N 8°00'W; - 51°30' N 8°00'W; - 51°30' N 7°00'W; - 52°00' N 7°00'W; - 52°00' N 6°00'W; - 51°30' N 6°00'W; - 51°30' N 5°00'W; - 51°00' N 5°00'W; - 51°00' N 6°00'W; - 50°30' N 6°00'W; - 50°30' N 7°00'W; - 49°30' N 7°00' W; - 49°30' N 9°00'W; - 51°00' N 9°00'W. (j) ‘iż-żona VII (il-Majjistral tal-Irlanda u żoni oħra - Unità 18)’ tfisser dik il-parti taż-Żona VII mhux inkluża fiż-żoni definiti f'(d) sa (i) hawn fuq. (k) ‘Golf ta’ Cádiz’ tfisser iż-żona tal-ICES IXa fil-Lvant tal-lonġitudni 7o 23' 48″ W; (l) iż-żoni CECAF (Atlantiku tal-Lvant Ċentrali jew żona prinċipali ta' sajd FAO 34) huma kif definiti fir-Regolament (KE) Nru 216/2009 tal-Kunsill u tal-Parlament Ewropew [20]; (m) iż-żoni NAFO (l-Organizzazzjoni tas-Sajd fil-Majjistral tal-Atlantiku) huma kif definiti fir-Regolament (KE) Nru 217/2009 tal-Parlament Ewropew u tal-Kunsill[21]; (n) iż-Żona tal-Konvenzjoni tas-SEAFO (l-Organizzazzjoni għas-Sajd fix-Xlokk tal-Atlantiku) hija kif definita fil-Konvenzjoni dwar il-Konservazzjoni u l-Ġestjoni ta' Riżorsi tas-Sajd fix-Xlokk tal-Oċean Atlantiku[22]; (o) iż-Żona tal-Konvenzjoni tal-ICCAT (il-Kummissjoni Internazzjonali għall-Konservazzjoni tat-Tonn Atlantiku) hija kif definita fil-Konvenzjoni Internazzjonali għall-Konservazzjoni tat-Tonn tal-Atlantiku[23]; (p) iż-Żona ta' Konvenzjoni tas-CCAMLR (Il-Konvenzjoni dwar il-Konservazzjoni tar-Riżorsi Ħajjin tal-Baħar Antartiku) hija kif definita fir-Regolament tal-Kunsill (KE) Nru 601/2004 tat-22 ta' Marzu 2004 li jistabbilixxi ċerti miżuri ta' kontroll applikabbli għall-attivitajiet tas-sajd fiż-żona koperta mill-Konvenzjoni dwar il-konservazzjoni tar-riżorsi marittimi [tal-baħar] ħajjin tal-Antartiku[24]; (q) iż-żona tal-Konvenzjoni tal-IATTC (il-Konvenzjoni Inter-Amerikana għat-Tonn Tropikali) hija kif definita fil-Konvenzjoni għat-Tisħiħ tal-Kummissjoni Inter-Amerikana għat-Tonn Tropikali stabbilita mill-Konvenzjoni tal-1949 bejn l-Istati Uniti tal-Amerika u r-Repubblika tal-Kosta Rika[25]; (r) iż-żona tal-IOTC (il-Kummissjoni tat-Tonn tal-Oċean Indjan) hija kif definita fil-Ftehim għall-ħolqien tal-Kummissjoni dwar it-Tonn tal-Oċean Indjan[26]; (s) iż-żona tal-Konvenzjoni tal-SPRFMO (l-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku) tfisser iż-żona ta' ibħra miftuħa fin-Nofsinhar fi 10o N, fit-Tramuntana taż-żona tal-Konvenzjoni tas-CCAMLR, fil-Lvant taż-Żona tal-Konvenzjoni tas-SIOFA kif definita fil-Ftehim dwar is-Sajd fin-Nofsinhar tal-Oċean Indjan[27], u fil-Punent taż-żoni tal-ġuriżdizzjonijiet tas-sajd tal-Istati tal-Amerika t'Isfel; (t) iż-żona tal-Konvenzjoni tad-WCPFC (il-Konvenzjoni tas-Sajd fil-Punent tal-Paċifiku u fil-Paċifiku Ċentrali) hija kif definita fil-Konvenzjoni dwar il-Konservazzjoni u l-Ġestjoni ta' Stokkijiet ta' Ħut Migratorju fil-Punent tal-Oċean Paċifiku u l-Oċean Paċifiku Ċentrali[28]. (u) ‘l-ibħra miftuħa tal-Baħar Bering’ tfisser iż-żona tal-ibħra miftuħa tal-Baħar Bering 'il barra minn 200 mil nawtiku mil-linji bażi li minnhom titkejjel il-wisa’ tal-ibħra territorjali tal-Istati Kostali tal-Baħar Bering. TITOLU II OPPORTUNITAJIET TAS-SAJD GĦALL-BASTIMENTI TAL-UE KAPITOLU I DISPOżIZZJONIJIET ġENERALI Artikolu 5 It-TACs u l-allokazzjonijiet 1. It-TACs għall-bastimenti tal-UE fl-ilmijiet tal-UE jew f’ċerti ilmijiet li mhumiex tal-UE u l-allokazzjoni ta’ TACs bħal dawn fost l-Istati Membri u l-kundizzjonijiet marbuta magħhom b’mod funzjonali, fejn hu xieraq, huma stipulati fl-Anness I. 2. Il-bastimenti tal-UE huma awtorizzati li jwettqu qabdiet, skont it-TACs stabbiliti fl-Anness I, f'ilmijiet li jaqgħu taħt il-ġuriżdizzjoni tas-sajd tal-Gżejjer Faeroe, il-Groenlandja, l-Islanda u n-Norveġja, u ż-żona tas-sajd madwar Jan Mayen, soġġetti għall-kundizzjonijiet stipulati fl-Artikolu 13 u l-Anness III ta' dan ir-Regolament u fir-Regolament tal-Kunsill (KE) Nru 1006/2008[29] u d-dispożizzjonijiet ta' implimentazzjoni tiegħu. 3. Il-Kummissjoni għandha tiffissa TACs għall-capelin fl-ilmijiet tal-Groenlandja fiż-żoni tal-ICES V u XIV disponibbli għall-Unjoni abbażi tat-TAC u l-allokazzjoni għall-Unjoni stabbiliti mill-Groenlandja skont il-ftehim ma’ dak il-pajjiż. 4. Fid-dawl tal-informazzjoni xjentifika miġbura waqt l-ewwel nofs tal-2011, it-TACs stipulati fl-Anness I għall-istokkijiet li ġejjin jistgħu jiġu rriveduti mill-Kummissjoni skont il-proċedura msemmija fl-Artikolu 30(2) tar-Regolament (KE) Nru 2371/2002: [a) iċ-ċiċċirell fl-ilmijiet tal-UE taż-żoni tal-ICES IIa, IIIa u IV skont ir-regoli stabbiliti fil-punt 6 tal-Anness IID;] b) l-istokk tan-Norway pout fl-ilmijiet tal-UE taż-żoni tal-ICES IIa, IIIa u IV u għall-istokk tal-laċċa l-kaħla fl-ilmijiet tal-UE taż-żoni tal-ICES IIa u IV. c) l-istokkijiet tal-merlangu fl-ilmijiet tal-UE taż-żoni tal-ICES IIa, IIIa u IV u għall-istokkijiet tal-haddock fl-ilmijiet tal-UE taż-żoni tal-ICES IIa, III u IV, u għandhom jitqiesu l-qabdiet inċidentali industrijali fis-sajd għan-Norway pout. Artikolu 6 L-ispeċijiet ipprojbiti 1. Għandu jkun ipprojbit li bastimenti tal-UE jistadu għal, iżommu abbord, jittrażbordaw jew iħottu l-art l-ispeċijiet li ġejjin: (a) il-gabdoll ( Cetorhinus maximus ) u l-kelb il-baħar l-abjad ( Carcharodon carcharias ) fl-ilmijiet kollha tal-UE u li mhumiex tal-UE; (b) l-ixkatlu komuni ( Squatina squatina ) fl-ilmijiet kollha tal-UE; (c) ir-rebekkin skur ( Diptrus batis ) fl-ilmijiet tal-UE taż-żoni tal-ICES IIa, III, IV, VI, VII, VIII, IX u X; (d) l-undulate ray ( Raja undulata ) u l-ħamiema ( Rostroraja alba ) fl-ilmijiet tal-UE taż-żoni tal-ICES VI, VII, VIII, IX u X; (e) il-pixxiplamtu ( Lamna nasus ) fl-ilmijiet internazzjonali u (d) il-guitarfishes ( Rhinobatidae) fl-ilmijiet tal-UE taż-żoni I, II, III, IV, V, VI, VII, VIII, IX, X, XII 2. L-ispeċijiet imsemmija fil-paragrafu 1 għandhom jinħelsu mill-ewwel mingħajr ma ssirilhom ħsara sa fejn ikun prattiku. Artikolu 7 Id-dispożizzjonijiet speċjali dwar l-allokazzjonijiet 1. L-allokazzjoni ta' opportunitajiet tas-sajd bejn l-Istati Membri kif stabbiliti f’dan ir-Regolament għandha tkun bla preġudizzju għal: (a) skambji magħmula skont l-Artikolu 20(5) tar-Regolament (KE) Nru 2371/2002; (b) riallokazzjonijiet magħmula skont l-Artikoli 37 tar-Regolament (KE) Nru 1224/2009 jew skont l-Artikolu 10(4) tar-Regolament (KE) Nru 1006/2008; (c) ħatt l-art addizzjonali permess skont l-Artikolu 3 tar-Regolament (KE) Nru 847/96; (d) kwantitajiet miżmuma skont l-Artikolu 4 tar-Regolament (KE) Nru 847/96; (e) tnaqqis magħmul skont l-Artikoli 37, 105, 106 u 107 tar-Regolament (KE) Nru 1224/2009. 2. Għajr fejn speċifikat mod ieħor fl-Anness I għal dan ir-Regolament, l-Artikolu 3 tar-Regolament (KE) Nru 847/96 għandu japplika għal stokkijiet soġġetti għal TAC ta’ prekawzjoni u l-Artikoli 3(2) u (3) u l-Artikolu 4 ta' dak ir-Regolament għal stokkijiet soġġetti għal TAC analitiku. Artikolu 8 Il-limiti tal-isforz tas-sajd Mill-1 ta' Frar 2011 sal-31 ta' Jannar 2012, il-miżuri dwar l-isforz tas-sajd li huma stipulati fi: (a) l-Anness IIA għandhom japplikaw għall-ġestjoni ta' ċerti stokkijiet fil-Kattegat, fi Skagerrak u dik il-parti taż-żona tal-ICES IIIa mhux koperta minn Skagerrak u l-Kattegat, iż-żoni tal-ICES IV, VIa, VIIa, VIId u l-ilmijiet tal-UE taż-żoni tal-ICES IIa u Vb; (b) l-Anness IIB għandu japplika għall-irkupru tal-marlozz u l-ksampu fiż-żoni tal-ICES VIIIc u IXa bl-eċċezzjoni tal-Golf ta' Cádiz; (c) l-Anness IIC għandu japplika għall-ġestjoni tal-istokk tal-lingwata fiż-żona tal-ICES VIIe; [(d) l-Anness IID għandu japplika għall-ġestjoni tal-istokkijiet taċ-ċiċċirell fl-ilmijiet tal-UE taż-żoni tal-ICES IIa, IIIa u IV;] (e) l-Anness II għandu japplika għall-ġestjoni ta’ ċerti stokkijiet fiż-żoni tal-ICES VIIf u g. Artikolu 9 Il-limiti tal-qbid u tal-isforz tas-sajd tal-baħar fond 1. L-Artikolu 3 tar-Regolament (KE) Nru 2347/2002[30] għandu japplika għall-ħalibatt tal-Groenlandja. Il-qbid, iż-żamma abbord, it-trażbord u l-ħatt l-art tal-ħalibatt tal-Groenlandja għandhom ikunu soġġetti għall-kundizzjonijiet imsemmija f'dak l-Artikolu. 2. L-Istati Membri għandhom jiżguraw li għall-2011 il-livelli tal-isforz tas-sajd, imkejla bħala jiem kilowatt barra mill-port, minn bastimenti detenturi ta' permessi tas-sajd imsemmija fl-Artikolu 3 tar-Regolament (KE) Nru 2347/2002 ma jaqbżux il-65 % tal-medja tal-isforz tas-sajd annwali magħmul mill-bastimenti tal-Istati Membri fl-2003 fi vjaġġi meta kien hemm il-permessi tas-sajd tal-baħar fond u/jew inqabdu speċijiet tal-baħar fond, kif elenkat fl-Annessi I u II għal dak ir-Regolament. Dan il-paragrafu għandu japplika biss għal vjaġġi tas-sajd li fihom inqabdu aktar minn 100 kg ta' speċijiet tal-baħar fond, minbarra l-arġentina. Artikolu 10 Il-kundizzjonijiet għall-ħatt l-art tal-qabdiet u tal-qabdiet inċidentali Ħut minn stokkijiet li għalihom huma stabbiliti TACs għandhom jinżammu abbord jew jinħattu l-art biss jekk: (a) il-qabdiet saru minn bastimenti ta' Stat Membru li għandu kwota u dik il-kwota ma ġietx eżawrita; jew (b) il-qabdiet jikkonsistu f'parti minn sehem ta' kwota tal-UE li ma kinitx ġiet allokata permezz ta' kwota bejn l-Istati Membri, u dik il-kwota tal-UE ma ġietx eżawrita. Artikolu 11 Ir-restrizzjonijiet fuq l-użu ta' ċerti opportunitajiet tas-sajd 1. L-opportunitajiet tas-sajd iffissati fl-Anness I, għat-tusk, il-merluzz, il-megrim, il-petriċi, il-haddock, il-merlangu, il-marlozz, il-linarda, il-lipp, il-ksampu, il-barbun tat-tbajja’, il-pollakju, il-pollakju (saithe), ir-rebekkini u r-raj, il-lingwata [u l-mazzola l-griża] fiż-żona tal-ICES VII jew fis-subżoni rilevanti tagħha, għandhom ikunu ristretti mill-projbizzjoni li wieħed jistad jew iżomm abbord speċijiet bħal dawn matul il-perjodu mill-1 ta' Mejju sal-31 ta' Lulju 2011 fil-Porcupine Bank. L-annotazzjonijiet rilevanti fl-Anness I huma identifikati mill-kontroreferenza għal dan l-Artikolu. 2. Għall-finijiet ta’ dan l-Artikolu, il-Porcupine Bank għandu jinkludi ż-żona kkonfinata mil-linji rombu li jgħaqqdu flimkien il-pożizzjonijiet li ġejjin b'mod sekwenzjali: Punt | Il-latitudni | Il-lonġitudni | 1 | 52o 27' N | 12o 19' W | 2 | 52o 40' N | 12o 30' W | 3 | 52o 47' N | 12o 39,600' W | 4 | 52o 47' N | 12o 56' W | 5 | 52o 13,5' N | 13o 53,830' W | 6 | 51o 22' N | 14o 24' W | 7 | 51o 22' N | 14o 03' W | 8 | 52o 10' N | 13o 25' W | 9 | 52o 32' N | 13o 07,500' W | 10 | 52o 43' N | 12o 55' W | 11 | 52o 43' N | 12o 43' W | 12 | 52o 38,800' N | 12o 37' W | 13 | 52o 27' N | 12o 23' W | 14 | 52o 27' N | 12o 19' W | 3. L-Artikolu 50(3), (4) u (5) tar-Regolament (KE) Nru 1224/2009 għandu japplika fiż-żona definita fil-paragrafu 2. Artikolu 12 It-trażmissjoni tad-dejta Meta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu dejta lill-Kummissjoni dwar il-ħatt l-art ta’ kwantitajiet ta' stokkijiet maqbuda, huma għandhom jużaw il-kodiċijiet tal-istokkijiet imniżżla fl-Anness I għal dan ir-Regolament. KAPITOLU II AWTORIZZAZZJONI TAS-SAJD F'ILMIJIET TA' PAJJIżI TERZI Artikolu 13 L-awtorizzazzjonijiet tas-sajd 1. L-għadd massimu ta' awtorizzazzjonijiet tas-sajd għall-bastimenti tas-sajd tal-UE f'ilmijiet ta' pajjiż terz huwa stipulat fl-Anness III. 2. Meta Stat Membru jittrasferixxi l-kwota tiegħu lil Stat Membru ieħor (tpartit) fiż-żoni ta' sajd stipulati fl-Anness III, abbażi tal-Artikolu 20(5) tar-Regolament (KE) Nru 2371/2002, it-trasferiment għandu jinkludi trasferiment xieraq tal-awtorizzazzjonijiet tas-sajd u dan għandu jiġi nnotifikat lill-Kummissjoni. Madankollu, l-għadd totali ta’ awtorizzazzjonijiet għal kull żona ta’ sajd, kif stipulat fl-Anness III, ma għandux jinqabeż. KAPITOLU III OPPORTUNITAJIET TAS-SAJD F'ILMIJIET TA' ORGANIZZAZZJONIJIET REġJONALI TAL-ġESTJONI TAS-SAJD TAQSIMA 1 Iż-żONA TAL-KONVENZJONI GħALL-KONSERVAZZJONI TAT-TONN ATLANTIKU (ICCAT), Artikolu 14 Il-limitazzjonijiet fuq il-kapaċità tas-sajd, tal-koltivazzjoni u tat-tismin għat-tonn 1. L-għadd ta' dgħajjes tal-UE tas-sajd bil-lixka u tas-sajd bir-rixa awtorizzati sabiex jistadu attivament għat-tonn ta' bejn it-8 kg/75 ċm u t-30 kg/115 ċm fil-Lvant tal-Atlantiku għandu jkun limitat kif stipulat fil-punt 1 tal-Anness IV. 2. L-għadd ta' dgħajjes tas-sajd kostali artiġjanali tal-UE awtorizzati sabiex jistadu attivament għat-tonn ta' bejn it-8 kg/75 ċm u t-30 kg/115 ċm fil-Mediterran għandu jkun limitat kif stipulat fil-punt 2 tal-Anness IV. 3. L-għadd ta' bastimenti tas-sajd tal-UE li jistadu għat-tonn fil-Baħar Adrijatiku għall-finijiet ta' koltivazzjoni, awtorizzati sabiex jistadu attivament għat-tonn ta' bejn it-8 kg/75 ċm u t-30 kg/115 ċm għandu jkun limitat kif stipulat fil-punt 3 tal-Anness IV. 4. L-għadd u l-kapaċità totali f'tunnellaġġ gross ta' bastimenti tas-sajd awtorizzati li jistadu għal, iżommu abbord, jittrażbordaw, jittrasportaw, jew iħottu l-art tonn fil-Lvant tal-Atlantiku u l-Mediterran għandhom ikunu limitati kif stipulat fil-punt 4 tal-Anness IV. 5. L-għadd ta' nases involuti fis-sajd tat-tonn fil-Lvant tal-Atlantiku u fil-Mediterran għandu jkun limitat kif stipulat fil-punt 5 tal-Anness IV. 6. Il-kapaċità tal-koltivazzjoni tat-tonn, il-kapaċità tat-tismin u l-input massimu ta' tonn selvaġġ allokat għall-istabbilimenti tal-akkwakultura fil-Lvant tal-Atlantiku u l-Mediterran għandhom ikunu limitati kif stipulat fil-punt 6 tal-Anness IV. Artikolu 15 Il-kundizzjonijiet addizzjonali għall-kwota tat-tonn allokata fl-Anness ID B'żieda mal-perjodu ta’ projbizzjoni pprovdut fl-Artikolu 7(2) tar-Regolament (KE) Nru 302/2009, is-sajd bil-purse seine għat-tonn għandu jkun ipprojbit fl-Atlantiku tal-Lvant u fil-Mediterran matul il-perjodu mill-15 ta' April sal-15 ta' Mejju 2011. Artikolu 16 Is-sajd rikreattiv u sportiv L-Istati Membri għandhom jallokaw, mill-kwoti tagħhom allokati fl-Anness ID, kwota speċifika tat-tonn għas-sajd rikreattiv u sportiv. Artikolu 17 Il-klieb il-baħar 1. Iż-żamma abbord, it-trażord jew il-ħatt l-art ta' kwalunkwe parti jew karkassa sħiħa ta' pixxivolpi għajnu kbira ( Alopias superciliosus ) f’kull tip ta’ sajd għandu jkun ipprojbit. 2. Għandu jkun ipprojbit sajd dirett għal speċijiet ta' pixxivolpi tal-ġeneru Alopias . Taqsima 2 ŻONA TAL-KONVENZJONI DWAR IL-KONSERVAZZJONI TAR-RIżORSI ĦAJJIN FIL-BAħAR ANTARTIKU (CCAMLR) Artikolu 18 Il-projbizzjonijiet u l-limiti tal-qbid 1. Sajd dirett għall-ispeċijiet imsemmija fil-Parti A tal-Anness V, għandu jkun ipprojbit fiż-żoni u matul il-perjodi stipulati f'dak l-Anness. 2. Għal sajd ġdid u esploratorju, it-TACs u l-limiti tal-qbid inċidentali stabbiliti fil-Parti B tal-Anness V għandhom japplikaw fis-subżoni msemmija f'dik il-Parti. Artikolu 19 Is-sajd esploratorju 1. Il-bastimenti tas-sajd li ġew innotifikati lis-CCAMLR skont l-Artikoli 7 u 7a tar-Regolament (KE) Nru 601/2004 jistgħu jipparteċipaw f'sajd esploratorju bil-konzijiet għad- Dissostichus spp . fis-subżoni tal-FAO 88.1 u 88.2 kif ukoll fid-Diviżjonijiet 58.4.1 u 58.4.2 barra minn żoni ta' ġuriżdizzjoni nazzjonali. 2. Fir-rigward tas-subżoni tal-FAO 88.1 u 88.2 u wkoll tad-Diviżjonijiet 58.4.1 u 58.4.2, it-TACs u l-limiti tal-qbid inċidentali għal kull subżona u diviżjoni, u d-distribuzzjoni tagħhom f'Unitajiet ta' Riċerka fuq Skala Żgħira (SSRUs) fi ħdan kull waħda minnhom għandhom isiru kif stipulat fil-Parti B tal-Anness V. Għandu jieqaf is-sajd f'kull SSRU meta l-qabda rrappurtata tilħaq it-TAC speċifikat u dik l-SSRU għandha tingħalaq għas-sajd għall-bqija tal-istaġun. 3. Is-sajd għandu jseħħ fuq medda ġeografika u batimetrika kbira kemm jista' jkun sabiex tinkiseb l-informazzjoni meħtieġa biex jiġi determinat il-potenzjal tas-sajd u sabiex tiġi evitata l-konċentrazzjoni żejda fuq il-qbid u l-isforz tas-sajd. Madankollu, is-sajd fis-Subżoni tal-FAO 88.1 u 88.2 u fid-Diviżjonijiet 58.4.1 u 58.4.2 għandu jkun ipprojbit f'fond ta' inqas minn 550 m. Artikolu 20 Is-sajd għall-krill matul l-istaġun tas-sajd 2011/2012 1. Dawk l-Istati Membri biss li huma Membri tal-Kummissjoni tas-CCAMLR jistgħu jistadu għall-krill ( Euphausia superba ) fiż-Żona tal-Konvenzjoni tas-CCAMLR matul l-istaġun tas-sajd 2011/2012. Jekk tali Stat Membru jkollu l-intenzjoni li jistad għall-krill fiż-Żona tal-Konvenzjoni tas-CCAMLR, huwa għandu jinnotifika lis-Segretarjat tas-CCAMLR u lill-Kummissjoni skont l-Artikolu 5a tar-Regolament (KE) Nru 601/2004 u fi kwalunkwe każ mhux aktar tard mill-1 ta' Ġunju 2011: (a) bl-intenzjoni tiegħu li jistad għall-krill, bl-użu tal-format stipulat fil-Parti C tal-Anness V; (b) bl-għamla tal-konfigurazzjoni tax-xibka bl-użu tal-format stipulat fil-Parti D tal-Anness V. 2. In-notifika msemmija fil-paragrafu 1 għandha tinkludi l-informazzjoni prevista fl-Artikolu 3 tar-Regolament (KE) Nru 601/2004 għal kull bastiment li għandu jiġi awtorizzat mill-Istat Membru biex jipparteċipa fis-sajd għall-krill. 3. L-Istati Membri li għandhom l-intenzjoni li jistadu għall-krill fiż-Żona tal-Konvenzjoni tas-CCAMLR għandhom jinnotifikaw biss bastimenti awtorizzati li jtajru l-bandiera tagħhom fiż-żmien tan-notifika. 4. L-Istati Membri għandhom ikunu intitolati li jawtorizzaw parteċipazzjoni f'sajd għall-krill minn bastiment barra dawk notifikati lis-CCAMLR skont il-paragrafi 1, 2 u 3, jekk bastiment awtorizzat ma jitħalliex jipparteċipa minħabba raġunijiet operazzjonali leġittimi jew ta' force majeure . F'ċirkostanzi bħal dawk l-Istat Membru kkonċernat għandu jinforma minnufih lis-Segretarjat tas-CCAMLR u lill-Kummissjoni, billi jipprovdi: (a) dettalji sħaħ tal-bastiment(i) maħsub(a) li se jissostitwixxi/u, inkluża l-informazzjoni prevista fl-Artikolu 3 tar-Regolament (KE) Nru 601/2004; (b) rendikont komprensiv tar-raġunijiet li jiġġustifikaw is-sostituzzjoni u kwalunkwe evidenza jew referenza rilevanti ta’ appoġġ. 5. L-Istati Membri ma għandhomx jawtorizzaw bastimenti elenkati fi kwalunkwe waħda mil-listi ta' Bastimenti IUU tas-CCAMLR sabiex jipparteċipaw fis-sajd għall-krill. Taqsima 3 Iż-ŻONA TAL-KUMMISSJONI GħAT-TONN TAL-OċEAN INDJAN (IOTC) Artikolu 21 Il-limitu fil-kapaċità tas-sajd ta' bastimenti li jistadu fiż-Żona tal-IOTC 1. L-għadd massimu ta' bastimenti tas-sajd tal-UE li jistadu għat-tonn tropikali fiż-żona tal-IOTC u l-kapaċità korrispondenti f'tunellaġġ gross (TG), għandhom ikunu stipulati fil-punt 1 tal-Anness VI. 2. L-għadd massimu ta' bastimenti tas-sajd tal-UE li jistadu għall-pixxispad ( Xiphias gladius ) u l-alonga ( Thunnus alalunga ) fiż-Żona tal-IOTC, u l-kapaċità korrispondenti f'tunellaġġ gross (TG), għandhom ikunu stipulati fil-punt 2 tal-Anness VI. 3. L-Istati Membri jistgħu jallokaw mill-ġdid bastimenti assenjati wieħed miż-żewġ tipi ta’ sajd imsemmija fil-paragrafi 1 u 2 lit-tip tas-sajd l-ieħor, bil-kundizzjoni li jistgħu juru lill-Kummissjoni li din l-bidla ma twassalx għal żieda fl-isforz tas-sajd tal-istokkijiet tal-ħut involuti. 4. L-Istati Membri għandhom jiżguraw li, meta jkun hemm trasferiment ta' kapaċità propost għall-flotta tagħhom, il-bastimenti li jkunu se jiġu trasferiti jkunu fuq ir-Reġistru ta' Bastimenti tal-IOTC jew fuq ir-reġistru ta' bastimenti ta' organizzazzjonijiet reġjonali oħra tas-sajd tat-tonn. Ma jistgħu jiġu ttrasferiti l-ebda bastimenti li jinsabu fuq lista ta' bastimenti involuti f'attivitajiet ta' sajd illegali, mhux rapportati u mhux regolati (Bastimenti IUU) ta' xi organizzazzjoni reġjonali tal-ġestjoni tas-sajd. Sabiex titqies l-implimentazzjoni tal-pjanijiet ta' żvilupp ippreżentati lill-IOTC, l-Istati Membri jistgħu jżidu l-limiti tal-kapaċità tas-sajd, kif imsemmi f'dan l-Artikolu, fil-limiti stipulati f'dawk il-pjanijiet ta' żvilupp. Artikolu 22 Il-klieb il-baħar 1. Iż-żamma abbord, it-trażbord jew il-ħatt l-art ta' kwalunkwe parti jew karkassa sħiħa tal-ispeċijiet kollha tal-familja Alopiidae f’kull tip ta’ sajd għandu jkun ipprojbit. 2. L-ispeċijiet imsemmija fil-paragrafu 1 għandhom jinħelsu mill-ewwel mingħajr ma ssirilhom ħsara sa fejn ikun prattiku. Taqsima 4 Iż-ŻONA TAL-ORGANIZZAZZJONI REġJONALI GħALL-ĠESTJONI TAS-SAJD FIN-NOFSINHAR TAL-PAċIFIKU (SPRFMO) Artikolu 23 Is-sajd pelaġiku – il-limitazzjoni tal-kapaċità L-Istati Membri li b'mod attiv eżerċitaw attivitajiet tas-sajd fiż-Żona tal-Konvenzjoni tal-SPRFMO fl-2007, 2008 jew l-2009 għandhom jillimitaw il-livell totali ta' tunnellaġġ gross (TG) ta' bastimenti li jtajru l-bandiera tagħhom li jistadu għall-istokkijiet pelaġiċi fl-2011 għal-livelli ta' total ta’ 78610 TG f’dik iż-Żona b'mod li jiġi żgurat l-isfruttar sostenibbli tar-riżorsi pelaġiċi tas-sajd fin-Nofsinhar tal-Paċifiku. Artikolu 24 L-attivitajiet tas-sajd pelaġiku - TACs 1. Dawk l-Istati Membri biss li b'mod attiv eżerċitaw attivitajiet tas-sajd pelaġiku fiż-Żona tal-Konvenzjoni tal-SPRFMO fis-snin 2007, 2008 jew 2009, kif imsemmi fl-Artikolu 23, jistgħu jistadu għal stokkijiet pelaġiċi f'dik iż-Żona skont it-TACs stipulati fl-Anness IJ. 2. L-Istati Membri għandhom fuq bażi ta' kull xahar, jinnotifikaw lill-Kummissjoni bl-ismijiet u l-karatteristiċi, inkluż it-tunnellaġġ gross (TG), tal-bastimenti tagħhom impenjati fis-sajd imsemmi f'dan l-Artikolu. 3. Għall-fini tal-monitoraġġ tas-sajd imsemmi f'dan l-Artikolu, l-Istati Membri għandhom jibagħtu lill-Kummissjoni, biex jintbagħtu lis-Segretarjat Interim tal-SPRFMO, rekords tas-sistema ta' monitoraġġ tal-bastimenti (VMS), rapporti ta' kull xahar dwar il-qbid u, fejn disponibbli, id-daħliet fil-portijiet mhux aktar tard mill-ħmistax-il jum tax-xahar ta' wara. Artikolu 25 Is-sajd tal-qiegħ L-Istati Membri għandhom jillimitaw l-isforz tas-sajd tal-qiegħ jew il-qbid mill-qiegħ fiż-żona tal-Konvenzjoni tal-SPRFMO għal-livelli annwali medji matul il-perjodu mill-1 ta' Jannar 2002 sal-31 ta' Diċembru 2006 f'termini tal-għadd ta' bastimenti tas-sajd u parametri oħra li jirriflettu l-livell tal-qbid, l-isforz tas-sajd, u l-kapaċità tas-sajd u biss għal dawk il-partjiet taż-Żona tal-Konvenzjoni SPRFMO fejn is-sajd tal-qiegħ kien seħħ fl-istaġun tas-sajd preċedenti. Taqsima 5 Iż-ŻONA TAL-KUMMISSJONI INTER-AMERIKANA TAT-TONN TROPIKALI (IATTC), Artikolu 26 Is-sajd bil-purse seine 1. Is-sajd minn bastimenti bil-purse seine għat-tonna safra ( Thunnus albacares ), it-tonn għajnu kbira ( Thunnus obesus ) u l-palamit ( Katsuwonus pelamis ) għandu jkun ipprojbit: (a) jew mid-29 ta' Lulju sat-28 ta' Settembru 2011 jew mit-18 ta' Novembru 2011 sat-18 ta' Jannar 2012 fiż-żona definita bil-limiti li ġejjin: il-linji tal-kosta tal-Paċifiku tal-Ameriki, il-lonġitudni 150° W, il-latitudni 40° N, il-latitudni 40° S; (b) mid-29 ta' Settembru sad-29 ta' Ottubru 2011 fiż-żona definita bil-limiti li ġejjin: il-lonġitudni 96° W, il-lonġitudni 110° W, il-latitudni 4° N, il-latitudni 3° S. 2. L-Istati Membri kkonċernati għandhom jinnotifikaw lill-Kummissjoni dwar il-perjodu ta’ għeluq magħżul kif imsemmi fil-paragrafu 1(a) qabel l-1 ta’ April 2011. Il-bastimenti tas-sajd bil-purse seine kollha tal-Istati Membri kkonċernati għandhom jieqfu mis-sajd bil-purse seine tul il-perjodu magħżul. 3. Il-bastimenti tas-sajd bil-purse seine għat-tonn fiż-Żona Regolatorja tal-IATTC għandhom iżommu abbord u mbagħad iħottu l-art it-tonna safra, it-tonn għajnu kbira, u l-palamit maqbud kollu, ħlief għal ħut meqjus mhux tajjeb għall-konsum tal-bniedem għal raġunijiet għajr dawk ta' daqs. Eċċezzjoni unika għandha tkun l-aħħar tefgħa ta' xibka ta' vjaġġ, meta jista' ma jkunx baqa' spazju biżżejjed fejn jitqiegħed it-tonn kollu maqbud f'dik it-tefgħa. Taqsima 6 L-ORGANIZZAZZJONI TAS-SAJD TAL-ATLANTIKU TAX-XLOKK (SEAFO) Artikolu 27 Il-miżuri għall-protezzjoni tal-klieb il-baħar tal-fond Is-sajd fiż-Żona tal-Konvenzjoni tas-SEAFO immirat lejn il-klieb il-baħar tal-fond li ġejjin għandu jkun ipprojbit: - rebekkini ( Rajidae), - mazzola griża ( Squalus acanthias ), - blurred smooth lanternshark ( Etmopterus bigelowi ), - shorttail lanternshark ( Etmopterus brachyurus ), - great lanternshark ( Etmopterus princeps ), - smooth lanternshark ( Etmopterus pusillus ), - ghost catshark ( Apristurus manis ), - velvet dogfish (Scymnodon squamulosus) - u klieb il-baħar tas-superordni Selachimorpha. Taqsima 7 Iż-ŻONA TAL-KUMMISSJONI GħAS-SAJD FIL-PUNENT TAL-PAċIFIKU U L-PAċIFIKU ĊENTRALI (WCPFC) Artikolu 28 Il-limitazzjonijiet tal-isforz tas-sajd għat-tonn għajnu kbira, it-tonna safra, il-palamit u l-alonga tan-Nofsinhar tal-Paċifiku L-Istati Membri għandhom jiżguraw li l-isforz totali tas-sajd għat-tonn għajnu kbira ( Thunnus obesus ), it-tonna safra ( Thunnus albacares ), il-palamit ( Katsuwonus pelamis ) u l-alonga tan-Nofsinhar tal-Paċifiku ( Thunnus alalunga ) fiż-Żona tal-Konvenzjoni tad-WCPFC ikun limitat għall-isforz tas-sajd previst fil-ftehimiet ta' sħubija tas-sajd bejn l-Unjoni u l-Istati kostali fir-reġjun. Artikolu 29 Iż-żona magħluqa għal sajd FAD 1. Fil-parti taż-Żona tal-Konvenzjoni tad-WCPFC li tinsab bejn 20°N u 20°S, attivitajiet ta' sajd minn bastimenti tas-sajd bil-purse seine li jużaw apparat ta' aggregazzjoni tal-ħut (FADs) għandhom ikunu pprojbiti bejn 00:00 tal-1 ta' Lulju 2011 u 24:00 tat-30 ta' Settembru 2011. Matul dan il-perjodu, bastiment tas-sajd bil-purse seine jista' jkun involut f'operazzjonijiet tas-sajd f'dik il-parti taż-Żona tal-Konvenzjoni tad-WCPFC, biss jekk ikollu abbord osservatur sabiex jissorvelja li l-bastiment f'ebda ħin ma: (a) juża jew jagħti servizz lil FAD jew apparat elettroniku assoċjat; (b) jistad fuq ġlejjeb ta' ħut b'assoċjazzjoni mal-FADs. 2. Il-bastimenti tas-sajd bil-purse seine kollha li jistadu fil-parti taż-Żona tal-Konvenzjoni tad-WCPFC imsemmija fil-paragrafu 1 għandhom iżommu abbord u fuq l-art jew jittrażbordaw it-tonna safra, it-tonn għajnu kbira u l-palamit maqbud kollu. 3. Il-paragrafu 2 ma għandux japplika għall-każijiet li ġejjin: (a) fl-aħħar tefgħa ta’ xibka ta' vjaġġ, jekk il-bastiment ma jkollux spazju biżżejjed sabiex joqgħod il-ħut kollu; (b) meta l-ħut ma jkunx tajjeb għal konsum mill-bniedem għal kwalunkwe raġuni għajr dawk ta' daqs; jew (c) meta sseħħ ħsara serja fl-apparat tal-friża. Artikolu 30 Iż-żoni magħluqa għas-sajd bil-purse seine Is-sajd minn bastimenti tas-sajd bil-purse seine għat-tonn għajnu kbira u għat-tonna safra huwa projbit fiż-żoni tal-ibħra miftuħa li ġejjin: a) l-ilmijiet internazzjonali mdawra mill-konfini taż-żoni ekonomiċi esklussivi tal-Indoneżja, il-Palaw, il-Mikroneżja u l-Papwa Ginea Ġdida; b) l-ilmijiet internazzjonali mdawra mill-konfini taż-żoni ekonomiċi esklussivi tal-Mikroneżja, il-Gżejjer Marshall, Nauru, Kiribati, Tuvalu, Fiġi, il-Gżejjer Solomon u l-Papwa Ginea Ġdida; Artikolu 31 Il-limiti fil-għadd ta' bastimenti awtorizzati biex jistadu għall-pixxispad L-għadd massimu ta' bastimenti tal-UE awtorizzati sabiex jistadu għall-pixxispad ( Xiphias gladiu ) f'żoni fin-Nofsinhar ta' 20° S taż-Żona tal-Konvenzjoni tad-WCPFC għandu jkun kif indikat fl-Anness VII. Taqsima 8 BAħAR BERING Artikolu 32 Il-projbizzjoni tas-sajd fl-ibħra miftuħa tal-Baħar Bering Is-sajd għall-pollakkju ( Theragra chalcogramma ) fl-ibħra miftuħa tal-Baħar Bering għandu jkun ipprojbit. TITOLU III OPPORTUNITAJIET TAS-SAJD GĦALL-BASTIMENTI TA' PAJJIŻI TERZI FL-ILMIJIET TAL-UE Artikolu 33 It-TACs Il-bastimenti tas-sajd li jtajru l-bandiera tan-Norveġja u bastimenti tas-sajd irreġistrati fil-Gżejjer Faeroe għandhom ikunu awtorizzati li jagħmlu qabdiet fl-ilmijiet tal-UE, skont it-TACs stipulati fl-Anness I u soġġetti għall-kundizzjonijiet previsti fil-Kapitolu III tar-Regolament (KE) Nru 1006/2008 u f'dan it-Titolu. Artikolu 34 L-awtorizzazzjonijiet tas-sajd 1. L-għadd massimu ta' awtorizzazzjonijiet tas-sajd għall-bastimenti tas-sajd ta' pajjiżi terzi fl-ilmijiet tal-UE huwa stipulat fl-Anness VIII. 2. Ħut minn stokkijiet li għalihom hemm TACs stabbiliti ma għandux jinżamm abbord jew jinħatt l-art ħlief jekk il-qabdiet ikunu ttieħdu minn bastimenti ta' pajjiż terz li għandu kwota u dik il-kwota ma tkunx eżawrita. Artikolu 35 L-ispeċijiet ipprojbiti 1. Għandu jkun ipprojbit li bastimenti ta' pajjiżi terzi jistadu għal, iżommu abbord, jittrażbordaw jew iħottu l-art l-ispeċijiet li ġejjin: (a) il-gabdoll ( Cetorhinus maximus ) u l-kelb il-baħar l-abjad ( Carcharodon carcharias ) fl-ilmijiet kollha tal-UE; (b) l-ixkatlu komuni ( Squatina squatina ) fl-ilmijiet kollha tal-UE; (c) ir-rebekkin skur ( Diptrus batis ) fl-ilmijiet tal-UE taż-żoni tal-ICES IIa, III, IV, VI, VII, VIII, IX u X; kif ukoll (d) l-undulate ray ( Raja undulata ) u l-ħamiema ( Rostroraja alba ) fl-ilmijiet tal-UE taż-żoni tal-ICES VI, VII, VIII, IX u X. 2. L-ispeċijiet imsemmija fil-paragrafu 1 għandhom jinħelsu mill-ewwel mingħajr ma ssirilhom ħsara sa fejn ikun prattiku. TITOLU IV DISPOŻIZZJONIJIET FINALI Artikolu 36 Id-dħul fis-seħħ u l-applikazzjoni Dan ir-Regolament għandu jidħol fis-seħħ l-għada tal-pubblikazzjoni tiegħu f’ Il-Ġurnal Ufficjali tal-Unjoni Ewropea . Dan għandu japplika mill-1 ta' Jannar 2011. Fejn l-opportunitajiet tas-sajd għaż-Żona tal-Konvenzjoni tas-CCAMLR huma stipulati għal perjodi li jibdew qabel l-1 ta' Jannar 2011, l-Artikoli 18 sa 20 u l-Annessi IE u V għandhom japplikaw b'effett mill-bidu tal-perjodi rispettivi ta' applikazzjoni ta' dawk l-opportunitajiet tas-sajd. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS I Il-limiti tal-qbid applikabbli għall-bastimenti tal-UE f’żoni fejn jeżistu t-TACs u għall-bastimenti ta’ pajjiżi terzi li jistadu fl-ilmijiet tal-UE, skont l-ispeċi u skont iż-żona (f’tunnellati ta’ piż ħaj, għajr fejn speċifikat mod ieħor) It-tabelli li ġejjin jistipulaw it-TACs u l-kwoti (f’tunnellati ta’ piż ħaj, ħlief fejn huwa speċifikat mod ieħor) skont l-istokk, u l-kundizzjonijiet marbuta magħhom b'mod funzjonali, fejn hu xieraq. It-TACs kollha stipulati f’dan l-Anness għandhom jitqiesu bħala kwoti għall-finijiet ta’ dan ir-Regolament, u għandhom għalhekk ikunu soġġetti għar-regoli stipulati fir-Regolament (KE) Nru 1224/2009, u b’mod partikolari l-Artikoli 33 u 34 tiegħu. Ir-referenzi għaż-żoni tas-sajd huma referenzi għaż-żoni tal-ICES, sakemm ma jkunx speċifikat mod ieħor. F'kull żona, l-istokkijiet tal-ħut huma msemmija fl-ordni alfabetiku li ġej tal-ismijiet tal-ispeċijiet bil-Latin. It-tabella ta' ekwivalenza ta' ismijiet komuni ma' ismijiet bil-Latin tidher hawn taħt għall-finijiet ta' dan ir-Regolament: Isem xjentifiku | Kodiċi Alpha-3 | Isem Komuni | Amblyraja radiata | RJR | Raja tal-kwiekeb | Ammodytes spp. | SAN | Ċiċċirell | Argentina silus | ARU | Arġentina (silus) | Beryx spp. | ALF | Alfonsinos | Brosme brosme | USK | Tusk | Centrophorus squamosus | GUQ | Leafscale gulper shark | Centroscymnus coelolepis | CYO | Mazzola Portugiża | Chaceon maritae | CGE | Granċ aħmar tal-fond | Champsocephalus gunnari | ANI | Ħuta tal-silġ tal-Antartiku | Chionoecetes spp. | PCR | Snow crab | Clupea harengus | HER | Aringi | Coryphaenoides rupestris | RNG | Roundnose grenadier | Dalatias licha | SCK | Murruna Sewda | Deania calcea | DCA | Mazzola (munqar l-għasfur) | Dipturus batis | RJB | Rebekkin skur | Dissostichus eleginoides | TOP | Patagonian toothfish | Engraulis encrasicolus | ANE | Inċova | Etmopterus princeps | ETR | Great lanternshark | Etmopterus pusillus | ETP | Smooth lanternshark | Euphausia superba | KRI | Krill | Gadus morhua | COD | Merluzz | Galeorhinus galeus | GAG | Kelb il-baħar | Glyptocephalus cynoglossus | WIT | Witch flounder | Hippoglossoides platessoides | PLA | Barbun tat-tbajja' Amerikan | Hippoglossus hippoglossus | HAL | Ħalibatt tal-Atlantiku | Hoplostethus atlanticus | ORY | Orange roughy | Illex illecebrosus | SQI | Klamar tal-pinen qosra | Lamna nasus | POR | Pixxiplamtu | Lepidonotothen squamifrons | NOS | Grey rockcod | Lepidorhombus spp. | LEZ | Megrims | Leucoraja circularis | RJI | Raja ramlija | Leucoraja fullonica | RJF | Raja Petruża | Leucoraja naevus | RJN | Cuckoo ray | Limanda ferruginea | YEL | Barbun denbu isfar | Limanda limanda | DAB | Dab | Lophiidae | ANF | Petriċi | Macrourus spp. | GRV | Grenadiers | Makaira nigricans | BUM | Marlin blu | Mallotus villosus | CAP | Capelin | Martialia hyadesi | SQS | Klamari | Melanogrammus aeglefinus | HAD | Haddock | Merlangius merlangus | WHG | Merlangu | Merluccius merluccius | HKE | Marlozz | Micromesistius poutassou | WHB | Stokkafixx | Microstomus kitt | LEM | Lemon sole | Molva dypterygia | BLI | Linarda | Molva molva | LIN | Lipp | Nephrops norvegicus | NEP | Ksampu | Pandalus borealis | PRA | Gamblu tat-Tramuntana | Paralomis spp. | PAI | Granċi | Penaeus spp. | PEN | Gambli Penaeus | Platichthys flesus | FLE | Barbun | Pleuronectes platessa | PLE | Barbun tat-tbajja’ | Pleuronectiformes | FLX | Ħut ċatt | Pollachius pollachius | POL | Pollakkju | Pollachius virens | POK | Pollakkju (saithe) | Psetta maxima | TUR | Barbun imperjali | Raja brachyura | RJH | Blonde ray | Raja clavata | RJC | Raja tal-fosos | Raja (Dipturus) nidarosiensis | JAD | Norwegian skate | Raja microocellata | RJE | Small-eyed ray | Raja montagui | RJM | Raja mtektka | Raja undulata | RJU | Undulate ray | Rajiformes - Rajidae | SRX-RAJ | Rebekkini u Raj | Reinhardtius hippoglossoides | GHL | Ħalibatt tal-Groenlandja | Rostroraja alba | RJA | Ħamiema | Scomber scombrus | MAC | Kavalli | Scophthalmus rhombus | BLL | Barbun lixx | Sebastes spp. | RED | Redfish | Solea solea | SOL | Lingwata komuni | Solea spp. | SOO | Lingwata | Sprattus sprattus | SPR | Laċċa kaħla | Squalus acanthias | DGS | Mazzola griża | Tetrapturus albidus | WHM | Marlin abjad | Thunnus maccoyii | SBF | Tonn tan-Nofsinhar | Thunnus obesus | BET | Tonn għajnu kbira | Thunnus thynnus | BFT | Tonn | Trachurus spp. | JAX | Sawrell | Trisopterus esmarkii | NOP | Norway pout | Urophycis tenuis | HKW | Marlozz abjad | Xiphias gladius | SWO | Pixxispad | It-tabella ta' korrispondenza li ġejja ta' ismijiet komuni ma' ismijiet bil-Latin hija mogħtija biss għal raġunijiet ta' spjegazzjoni: Alfonsinos | ALF | Beryx spp. | Barbun tat-tbajja' Amerikan | PLA | Hippoglossoides platessoides | Inċova | ANE | Engraulis encrasicolus | Petriċi | ANF | Lophiidae | Ħuta tal-silġ tal-Antartiku | ANI | Champsocephalus gunnari | Ħalibatt tal-Atlantiku | HAL | Hippoglossus hippoglossus | Tonn għajnu kbira | BET | Thunnus obesus | Mazzola (munqar l-għasfur) | DCA | Deania calcea | Blonde ray | RJH | Raja brachyura | Linarda | BLI | Molva dypterygia | Marlin blu | BUM | Makaira nigricans | Stokkafixx | WHB | Micromesistius poutassou | Tonn | BFT | Thunnus thynnus | Barbun lixx | BLL | Scophthalmus rhombus | Capelin | CAP | Mallotus villosus | Merluzz | COD | Gadus morhua | Rebekkin skur | RJB | Dipturus batis | Lingwata komuni | SOL | Solea solea | Granċi | PAI | Paralomis spp. | Cuckoo ray | RJN | Leucoraja naevus | Dab | DAB | Limanda limanda | Granċ aħmar tal-fond | CGE | Chaceon maritae | Ħut ċatt | FLX | Pleuronectiformes | Barbun | FLE | Platichthys flesus | Great lanternshark | ETR | Etmopterus princeps | Arġentina (silus) | ARU | Argentina silus | Ħalibatt tal-Groenlandja | GHL | Reinhardtius hippoglossoides | Grenadiers | GRV | Macrourus spp. | Grey rockcod | NOS | Lepidonotothen squamifrons | Haddock | HAD | Melanogrammus aeglefinus | Marlozz | HKE | Merluccius merluccius | Aringi | HER | Clupea harengus | Sawrell | JAX | Trachurus spp. | Murruna Sewda | SCK | Dalatias licha | Krill | KRI | Euphausia superba | Leafscale gulper shark | GUQ | Centrophorus squamosus | Lemon sole | LEM | Microstomus kitt | Lipp | LIN | Molva molva | Kavalli | MAC | Scomber scombrus | Megrims | LEZ | Lepidorhombus spp. | Gamblu tat-Tramuntana | PRA | Pandalus borealis | Ksampu | NEP | Nephrops norvegicus | Norway pout | NOP | Trisopterus esmarkii | Norwegian skate | JAD | Raja (Dipturus) nidarosiensis | Orange roughy | ORY | Hoplostethus atlanticus | Patagonian toothfish | TOP | Dissostichus eleginoides | Gambli Penaeus | PEN | Penaeus spp. | Barbun tat-tbajja’ | PLE | Pleuronectes platessa | Pollakkju | POL | Pollachius pollachius | Pixxiplamtu | POR | Lamna nasus | Mazzola Portugiża | CYO | Centroscymnus coelolepis | Redfish | RED | Sebastes spp. | Roundnose grenadier | RNG | Coryphaenoides rupestris | Pollakkju (saithe) | POK | Pollachius virens | Ċiċċirell | SAN | Ammodytes spp. | Raja ramlija | RJI | Leucoraja circularis | Raja Petruża | RJF | Leucoraja fullonica | Klamar tal-pinen qosra | SQI | Illex illecebrosus | Rebekkini u Raj | SRX-RAJ | Rajiformes - Rajidae | Small-eyed ray | RJE | Raja microocellata | Smooth lanternshark | ETP | Etmopterus pusillus | Snow crab | PCR | Chionoecetes spp. | Lingwata | SOX | Solea spp. | Tonn tan-Nofsinhar | SBF | Thunnus maccoyii | Raja mtektka | RJM | Raja montagui | Laċċa kaħla | SPR | Sprattus sprattus | Mazzola griża | DGS | Squalus acanthias | Klamari | SQS | Martialia hyadesi | Raja tal-kwiekeb | RJR | Amblyraja radiata | Pixxispad | SWO | Xiphias gladius | Raja tal-fosos | RJC | Raja clavata | Kelb il-baħar | GAG | Galeorhinus galeus | Barbun imperjali | TUR | Psetta maxima | Tusk | USK | Brosme brosme | Undulate ray | RJU | Raja undulata | Marlozz abjad | HKW | Urophycis tenuis | Marlin abjad | WHM | Tetrapturus albidus | Ħamiema | RJA | Rostroraja alba | Merlangu | WHG | Merlangius merlangus | Witch flounder | WIT | Glyptocephalus cynoglossus | Barbun denbu isfar | YEL | Limanda ferruginea | ANNESS IA Skagerrak, Kattegat, iż-żoni tal-ICES I, II, III, IV, V, VI, VII, VIII, IX, X, XII u XIV, l-ilmijiet tal-UE tas-CECAF, l-ilmijiet tal-Gujana Franċiża Speċi: | Ċiċċirell Ammodytes spp. | Żona: | L-ilmijiet Norveġiżi taż-żona IV (SAN/04-N.) | Id-Danimarka | Pm | TAC Analitiku. L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. | Ir-Renju Unit | Pm | L-UE | Pm | TAC | Mhux rilevanti | Speċi: | Ċiċċirell Ammodytes spp. | Żona: | L-ilmijiet tal-UE taż-żoni IIa, IIIa u IV(1) (SAN/2A3A4.) | Id-Danimarka | Pm | TAC ta’ prekawzjoni | Ir-Renju Unit | Pm | Il-Ġermanja | Pm | L-Isvezja | Pm | L-UE | Pm | In-Norveġja | Pm | Faroe | Pm | TAC | Pm | (1) Esklużi l-ilmijiet sa sitt mili mil-linji bażi tar-Renju Unit f'Shetland, Fair Isle u Foula. (2) Li għandhom jinqabdu fiż-żona IV. | Speċi: | Arġentina (silus) Argentina silus | Żona: | L-ilmijiet tal-UE u l-ilmijiet internazzjonali taż-żoni I u II (ARU/1/2.) | Il-Ġermanja | 25 | TAC ta’ prekawzjoni | Franza | 8 | Il-Pajjiżi l-Baxxi | 20 | Ir-Renju Unit | 42 | L-UE | 95 | TAC | 95 | Speċi: | Arġentina (silus) Argentina silus | Żona: | L-ilmijiet tal-UE taż-żoni III u IV (ARU/3/4.) | Id-Danimarka | 963 | TAC ta’ prekawzjoni | Il-Ġermanja | 10 | Franza | 7 | L-Irlanda | 7 | Il-Pajjiżi l-Baxxi | 45 | L-Isvezja | 37 | Ir-Renju Unit | 17 | L-UE | 1 086 | TAC | 1 086 | Speċi: | Arġentina (silus) Argentina silus | Żona: | L-ilmijiet tal-UE u l-ilmijiet internazzjonali taż-żoni V, VI u VII (ARU/567.) | Il-Ġermanja | 330 | TAC ta’ prekawzjoni | Franza | 7 | L-Irlanda | 306 | Il-Pajjiżi l-Baxxi | 3 449 | Ir-Renju Unit | 242 | L-UE | 4 334 | TAC | 4 334 | Speċi: | Tusk Brosme brosme | Żona: | L-ilmijiet tal-UE u l-ilmijiet internazzjonali taż-żoni I, II u XIV (USK/1214EI.) | Il-Ġermanja | 6 | (1) | TAC Analitiku | Franza | 6 | (1) | Ir-Renju Unit | 6 | (1) | Oħrajn | 3 | (1) | L-UE | 21 | (1) | TAC | 21 | (1) Esklussivament għall-qabdiet inċidentali. L-ebda sajd dirett mhuwa permess taħt din il-kwota. | Speċi: | Tusk Brosme brosme | Żona: | Iż-żona IIIa; l-ilmijiet tal-UE taż-żoni IIIb, IIIc u s-Subdiviżjonijiet 22-32 (USK/03-C.) | Id-Danimarka | 12 | TAC Analitiku | L-Isvezja | 6 | Il-Ġermanja | 6 | L-UE | 24 | TAC | 24 | Speċi: | Tusk Brosme brosme | Żona: | L-ilmijiet tal-UE taż-żona IV (USK/04-C.) | Id-Danimarka | 53 | TAC Analitiku | Il-Ġermanja | 16 | Franza | 37 | L-Isvezja | 5 | Ir-Renju Unit | 80 | Oħrajn | 5 | (1) | L-UE | 196 | TAC | 196 | (1) Esklussivament għall-qabdiet inċidentali. L-ebda sajd dirett mhuwa permess taħt din il-kwota. | Speċi: | Tusk Brosme brosme | Żona: | L-ilmijiet tal-UE u l-ilmijiet internazzjonali taż-żoni V, VI u VII (USK/567EI) | Il-Ġermanja | pm | TAC Analitiku Japplika l-Artikolu 11 | Spanja | pm | Franza | pm | L-Irlanda | pm | Ir-Renju Unit | p